ועדת העבודה, הרווחה והבריאות, כנסת 23, פרוטוקול מספר 85, 2020-11-03 09:11

טלי פלוסקוב: בוקר טוב לכולם.

טלי פלוסקוב: היום ה-3 לנובמבר 2020, השעה 9:11 דקות, אני פותחת את ישיבת ועדת העבודה הרווחה והבריאות, הנושא לדיון היום הוא תנאי העסקתם של עובדי הסיעוד – מעקב.

טלי פלוסקוב: אני חייבת לומר לכם שב-4 לאוגוסט עלתה הצעה לסדר שלי ושל ח"כ סונדוס סאלח, ודיברנו על כך שאנחנו חייבים היום להכנס מצד אחד, להודות לאותם אנשים שנמצאים יום ולילה לצידם של האזרחים הוותיקים, הכי רגישים בתקופת הקורונה הזאת, אלה שהם מביאים להם אוכל, אלה שמדברים איתם שיחות מוטיבציה להמשיך בחיים, אלה שעוזרים להם בדברים הבסיסיים ביותר, ולעתים קרובות אפילו קצת יותר מבן משפחה.

טלי פלוסקוב: זה לא סוד שדיברנו עם המון הערכה ובתקופה הזאת אנחנו יודעים להגיד מילים טובות לרופאים ולאחיות, לצוותי מד"א ולמשטרה, לכולם מגיע, אבל משום מה את האנשים האלה אנחנו לא זוכרים.

טלי פלוסקוב: זה הזמן גם להגיד המון תודה לאנשים האלה, אני רוצה שתדעו שיש הרבה אנשים – גם בבית הזה ובמדינה כולה – שיודעים ומעריכים את העבודה שלכם ואת כל מה שאתם עושים, על הלב החם שלכם, על החמלה שיש בכם, ולא אצל כולם זה ישנו.

טלי פלוסקוב: ואתם אנשים שבאמת, אני אומרת את זה מכל הלב, זו לא פעם ראשונה שאני מנהלת דיונים בנושא הסיעוד ובקשר לאנשים האלה, עד כמה אני מוקירה את האנשים הללו על עבודתם.

טלי פלוסקוב: זו עבודה לא פשוטה, פיזית, נפשית ובעיני היא גם לצערי הרב לא נמצאת במקום הראוי מבחינת התמורה וההערכה שהאנשים האלה מקבלים, ולכן אנחנו כאן ואני מאוד שמחה שח"כ אבוטבול הצטרף אלי, הוא גם אחד מחברי הכנסת החברתיים שיש וזה מחמם את הלב שאנחנו ביחד נדבר היום על הדברים שקשורים לתנאי העסקתם של עובדי הסיעוד.

טלי פלוסקוב: בואו נפריד, אנחנו כרגע מדברים על עובדי הסיעוד בקהילה, מצד אחד תנאי העסקתם, ומצד שני, איך התקדמנו בתקופה הזאת ששנה מתוכה לא הייתי בכנסת, וכשחזרנו, כולכם הייתם כאן ויש פה הרבה שותפים שגם נמצאים בדיון ואני שמחה מאוד שגם ההסתדרות החדשה נמצאת כאן איתנו ואני כמובן אציג אתכם במהלך הדיון ואתן לכם לומר כמה מילים, ודורון רז יו"ר איגוד נותני שירותים שתמיד נמצא איתנו.

טלי פלוסקוב: אנחנו לא מחכים לדיונים, אנחנו מדברים יום-יום כיצד אפשר לשפר ולעשות עוד משהו לקבוצה הזאת.

טלי פלוסקוב: אני מתנצלת בשם מנכ"ל הביטוח הלאומי, קיבלנו כרגע טלפון שהוא מאחר, אם הוא יספיק להגיע – הוא יגיע ישר לדיון, אם לא, בכל אופן הוא יהיה איתנו בזום.

טלי פלוסקוב: נמצאת איתנו בזום גב' ארנה זמיר, מנהלת אגף הסיעוד בביטוח לאומי.

טלי פלוסקוב: אתן לח"כ אבוטבול לומר כמה מילים ואז נתחיל לדון בדברים שכבר כולנו די "מבושלים" עליהם.

טלי פלוסקוב: נמצאים בדיון גם נציגים של משרד האוצר, ואני חייבת לומר לכם שאני רוצה להבין למה אין שיח משתף של כל הדברים האלה, כל אחד אומר בקולו, כל אחד אומר את הדברים שהוא חושב לנכון, ואנחנו לא מצליחים לאחד את זה לתוך הסכם קיבוצי שנותן תנאים ראויים לעובדי הסיעוד מצד אחד, ומצד שני לדאוג לדברים שכולנו יודעים שמגיעים להם על פי החוק.

טלי פלוסקוב: אני מדברת לדוגמה על מעבר מקשיש לקשיש, כמה שנים אנחנו מדברים על זה, אנחנו מחכים למכרז, ואני לא מבינה למה צריך להמתין למכרז כדי לשלם לאנשים האלה מעבר מקשיש לקשיש.

טלי פלוסקוב: לא יודעת.

טלי פלוסקוב: אני כבר אומרת את זה, תקחו את זה בחשבון, מי שיצטרך להשיב לדברים שנעלה, אבל אחד מהדברים שאני אדרוש זה באמת, מה קורה עם נושא המעבר מקשיש לקשיש.

טלי פלוסקוב: יש עוד דבר שאני רוצה שתבינו, ואין אדם שלא יסכים איתי היום – לא יכול להיות שעובדת סיעוד שמטפלת בקשיש סיעודי קשה שמרותק למיטה, מקבלת את אותו השכר כמו שמטפלת - שאני מאוד מעריכה – מטפלת בקשיש שצריך להכין לו ארוחת צהריים, שצריך לעזור לו להתקלח, לעשות לו קניות, לא יכול להיות שאנחנו מתייחסים באותה רמה לשתי הקבוצות האלה.

טלי פלוסקוב: מבחינתי מי שמטפלת בעובד סיעודי היא לא מטפלת, היא אחות מעשית.

טלי פלוסקוב: היא עושה את אותו הדבר שעושים בבית החולים, רק היא עושה את זה בביתו של הקשיש, ואנחנו לא נותנים לה את מה שמקבלת אותה מטפלת שעובדת בבית החולים.

טלי פלוסקוב: גם לזה אנחנו צריכים לתת מענה.

טלי פלוסקוב: רבותי, אני אומרת לכם עכשיו, דיון אחד, שניים, שלושה, ארבעה, אני לא ארפה עד שלא נגיע לפתרון שמתאים לאנשים האלה.

טלי פלוסקוב: אנחנו כבר לא במאה ה-20, אנחנו במאה ה-21 ואנחנו חייבים לטפל בדבר הזה.

טלי פלוסקוב: הדבר האחרון שאני רוצה להעלות בדיון, הדבר החדש שבעצם חוקקנו בכנסת ה-20, גימלה בכסף.

טלי פלוסקוב: מה אנחנו עושים בדבר הזה?

טלי פלוסקוב: אנחנו הורסים את כל מה שבנינו שנים.

טלי פלוסקוב: ברור שכסף יותר טוב לכולם.

טלי פלוסקוב: גם לי אם תגידו היום לא ללכת לשום דבר, 'תיקחי כסף', אני אחשוב על זה ואולי ברצינות, ולא בגלל שאני באמת זקוקה.

טלי פלוסקוב: אני אומרת לכם, אני לא רוצה לעצור את זה, אני כן רוצה לתת לקשישים אפשרות לקבל בכסף, אבל לא את הכל, ולא בצורה אגרסיבית.

טלי פלוסקוב: אני צריכה לשכנע את הקשיש ואני הרבה פעמים בפגישות עם הקשישים אומרת להם, 'הכסף הזה המדינה נותנת לכם כדי שלכם יהיה יותר טוב ולא לילדים שלכם ולא לנכדים שלכם ולא לאף אחד אחר ולא כדי שהכסף יהיה בחשבון בפקדונות' אנחנו בעיני היום עושים טעות גדולה מאוד, שנותנים ומשכנעים את הקשישים לקחת כסף במקום טיפול בבית.

טלי פלוסקוב: חברים, האנשים האלה מנותקים לגמרי, עם כסף בחשבונם, ומתים לבד בבית.

טלי פלוסקוב: לזה אנחנו לא יכולים להסכים.

טלי פלוסקוב: ולכן השיטה הזאת צריכה להשתנות.

טלי פלוסקוב: אי אפשר לתת לכולם כסף, אי אפשר לשכנע אותם במקום לקחת מטפלת תקחו כסף, זה יותר קל, זה יותר מהר, ותעשו בכסף משהו אחר, והדבר הכי חשוב, ופה אני פונה גם לאוצר כי אני יודעת שלאוצר היה חלק מאוד גדול בהחלטה הזאת, מה שהיום נעשה בכסף הזה הם הפכו להיות לשוק שחור חדש במדינת ישראל.

טלי פלוסקוב: הקשישים אחרי שלוקחים כסף מכם, קוראים לאותה מטפלת, משלמים לה בשחור, ומבקשים ממנה לעשות את מה שהם רוצים.

טלי פלוסקוב: ולא את מה שהם צריכים על פי הכללים ועל פי חוק הסיעוד.

טלי פלוסקוב: איפה אנחנו?

טלי פלוסקוב: פה אנחנו נלחמים נגד השוק השחור באתר הבניה, בדברים כאלה, ופה אנחנו בידינו בונים שוק שחור חדש.

טלי פלוסקוב: אם מישהו לא ידע על זה, אז אני מוכנה להביא לכם הוכחות.

טלי פלוסקוב: אנשים לוקחים את הכסף, קוראים לאותה הגברת שהייתה אצלם בבית ומשלמים לה בשחור.

טלי פלוסקוב: אלה הדברים שאני רוצה שאנחנו נגיע בהם היום בדיון, ואני מאוד אשמח אם נמצא נקודות שיקדמו אותנו.

טלי פלוסקוב: חברים, אני לא רוצה היום לסיים את הדיון עם מה שסיימתי בפעם הקודמת.

טלי פלוסקוב: נמצאים היום איתנו כאן נציגי ההסתדרות.

טלי פלוסקוב: אני באמת פונה אליכם כי אני רואה בכם את החלק של האנשים, אתם הנציגים שלהם.

טלי פלוסקוב: ואני יודעת שאתם בקשר איתם, אתם מדברים איתם, אתם מכירים את הסוגיות, אתם מכירים את מה שאני מכירה, יותר אפילו.

טלי פלוסקוב: בואו תדרשו בשמם את מה שמגיע להם.

טלי פלוסקוב: שמחתי מאוד לקרוא אתמול כתבה של יו"ר ההסתדרות שהוא קרא לדברים בשמם.

טלי פלוסקוב: הוא דיבר כמעט על אותם הדברים שדיברתי עכשיו.

טלי פלוסקוב: יו"ר איגוד עובדי הסיעוד יוסי ברבי נמצא איתנו, יישר כח על מה שאתה עושה, אני רואה, אבל צריך עוד.

טלי פלוסקוב: צריך ללחוץ ולא לוותר.

טלי פלוסקוב: אני אומרת לכם, אני את הדיונים האלה אעשה פעם אחרי פעם עד שאנחנו נביא את הבשורה לאנשים האלה.

טלי פלוסקוב: עו"ד חגי הראל, אתה בקיא בנושא של סיעוד לפי דעתי הפכת להיות לאחד מאנשי המקצוע שלהם.

טלי פלוסקוב: אתן לך היום יותר לדבר, אתה כעורך הדין של ההסתדרות, אני רוצה באמת שתכוון אותנו לדיון וכמובן דורון רז, שהוא גם מצד אחד מייצג את נותני השירותים ומהצד השני הוא יודע שנותני השירותים, בלי האנשים האלה, לא יתקיימו.

טלי פלוסקוב: אז אתם כולכם ביחד, יש פה עניין משותף.

טלי פלוסקוב: אני יודעת שאני במונולוג ארוך, אבל שנה רציתי להגיד את זה אז תסבלו אותי קצת.

טלי פלוסקוב: אני אומרת לכם, בואו נאחד כוחות, מטרה משותפת לכולנו.

טלי פלוסקוב: אני צריכה פה לקבל כלים ואת הדרך איך אנחנו כן מביאים בשורה לאנשים האלה.

טלי פלוסקוב: בזה אסיים בינתיים.

טלי פלוסקוב: ח"כ אבוטבול בבקשה.

משה אבוטבול: שלום וברכה.

משה אבוטבול: קודם כל טלי אני רוצה להודות לך ולשבח על זה שאת באמת נחרצת ועקבית בנושא הזה, ואנחנו גם מצפים שתהיה עקביות מצד אלה שנמצאים איתנו כאן כדי שנביא בשורה ל-170,000 מקבלי השירות הללו.

טלי פלוסקוב: אגב, מקבלי השירות גדלו בתקופה האחרונה, הבנתי שנוספו 30,000 חדשים, וזה המקום לברך את הביטוח הלאומי על שינוי הגישה.

טלי פלוסקוב: ביטול הבדיקות המשפילות האלה שאנשים עברו.

טלי פלוסקוב: היום בשיחת טלפון ואישורים רפואיים ברוב המקרים מקבלים החלטות, ואת זה מאוד חשוב לציין.

משה אבוטבול: שכנעת אותי שצריך יותר להתאמץ.

משה אבוטבול: כשדוד המלך עליו השלום אמר בתהלים 'אל תשליכני לעת זיקנה' אולי הוא התכוון למצב הזה שהיום הקשישים נמצאים בו.

משה אבוטבול: ואסביר את עצמי.

משה אבוטבול: יש לפעמים אינטרסים מצטלבים שמשתלם לכל הצדדים, אבל זה דופק את המערכת.

משה אבוטבול: אתן דוגמה, אולי למדינה נוח לתת כסף לקשיש כי בעצם היא חוסכת את ההפרשות וכל הדברים שצריך לתת לעובד וזה באמת משתלם לה, מצד שני לקשיש אולי גם משתלם, יש לו עוד כמה אגורות לקנות לנכדים.

משה אבוטבול: המשפחה מבסוטית כי כסף נשאר אצלם בסופו של יום, אבל מי שסובל הוא הקשיש עצמו, כי אין מי שילווה אותו, אין מי שייתן לו את מה שהוא צריך לקבל ובסופו של יום אנחנו מוצאים את אותם קשישים במצב גרוע, וחלקם לצערנו גם מסיימים את חייהם בצורה מושפלת, שכמה ימים לא היו אצלם ובכלל נפטרו, מי שמכיר את ארגון זק"א, ודיברתי על זה מעל בימת הכנסת, הנתונים הם מזעזעים, בפרט עכשיו בתקופת הקורונה וכל הדברים האלה מסביב.

משה אבוטבול: לכן אני חושב שבאמת חייבים למצוא סידור לכל הנושא הזה.

משה אבוטבול: לא ייתכן שלפעמים מגיעה אפילו מטפלת, היא לא יודעת את הגדרת תפקידה.

משה אבוטבול: הקשישה אומרת לה 'תשטפי לי, אני מרגישה ממש מלוכלך', והיא אומרת 'לא, אני לא עושה את זה, כן עושה את זה', לא תמיד הם מדברים ברור, וחוסר הבהירות זה דבר שהכי כיף, למה?

משה אבוטבול: אם אתה לא יודע את הגדרת התפקיד שלך אתה יכול לעשות מה שאתה רוצה או הכי טוב לא לעשות כלום.

משה אבוטבול: היה אחד שאמר 'אני יודע את חצי הש"ס בעל פה'.

משה אבוטבול: אז מישהו אמר לו 'אני יכול לבחון אותך באחד הדפים' הוא אומר לו 'כן, תבחן אותי', הוא שאל אותו 'מה כתוב פה ופה', אמר לו 'לא, זה מהחצי שאני לא יודע'.

משה אבוטבול: אני יודע רק חצי מהש"ס.

משה אבוטבול: יש כאלה שאוהבים את המצב הזה שאין הגדרה לתפקיד ואז בקטע הזה אפשר לעשות מה שרוצים, לקשישים אין כוחות, בני 80 ומעלה, אין להם כוח להתמודד עם אותם צעיר או צעירה שבאים אליהם, אז בצד הזה אנחנו מאבדים את זה.

משה אבוטבול: בצד שני גם כן לעובדים אין זכויות, וכשאין זכויות הם מחפשים הכי פחות לעבוד.

משה אבוטבול: אני לא רוצה לומר שהם צודקים, אבל בואו נחשוב לרגע כל אחד מאתנו, אם אומרים לנו 'בוא תעבוד במשכורת חרפה', אף אחד לא אוהב לעבוד כך.

משה אבוטבול: ומצד שני אם הם יעזבו את העבודה, אין להם עבודה אחרת.

משה אבוטבול: ייכנס מישהו אחר לעבודה.

משה אבוטבול: פה בדילמה הזאת נוצר מצב שכולם "חוגגים".

משה אבוטבול: לכן אני חושב טלי, אין כמוך לעשות את העבודה הזאת.

משה אבוטבול: אנחנו מצפים מכם, אתם, האנשים שהוזמנתם לכאן, כולל הביטוח הלאומי, כולל הכל, לעשות באמת סדר בכל הנושא הזה, לבין שכולנו, אבל באמת כולנו, בסוף נגיע לגיל הזה.

משה אבוטבול: במוקדם או במאוחר.

משה אבוטבול: וכמו שמה ששנוא עליך אל תעשה לחברך, כמו שאנחנו היינו רוצים שתהיה מטפלת שעובדת על חצי קלאץ', כי אין לה משכורת טובה או אין לה תנאים טובים והיא באה רק 'להחתים', היא באה ואומרת לקשישה 'את רוצה אני יכולה לעשות לך קצת גבות', מי צריכה גבות בגיל כזה, שתהיה בריאה, תעשי את זה, אבל זה תוספת.

משה אבוטבול: אבל יש דברים יותר חיוניים, היא צריכה מישהי שתבשל לה ארוחת צהריים חמה, שתהיה מישהי שתיקח אותה לאיזה טיול קטן כי הרגליים כבר נפוחות מרוב ישיבה על המיטה, דברים כאלה, לא לעשות גבות וכל מיני דברים מהסוג הזה.

משה אבוטבול: זה גם טוב, אבל זה תוספת, והם הפכו את זה לעיקר.

טלי פלוסקוב: הגדרת התפקיד זה דבר חשוב מאוד.

משה אבוטבול: ברגע שיש הגדרה אי אפשר לברוח מההגדרה.

משה אבוטבול: אלה דברים שצריכים לעשות.

משה אבוטבול: אז אני מאוד מודה לך טלי, אנחנו כאן כמובן נחזק את מאבקך הצודק וכמובן אני מצפה שתהיי מרוצה, ואם את תהיי מרוצה כולנו נהיה מרוצים.

משה אבוטבול: תודה רבה.

טלי פלוסקוב: תודה.

טלי פלוסקוב: הגדרת התפקיד בעיני זה באמת אחד מהדברים החשובים שהביטוח הלאומי צריך לקחת לתשומת ליבו.

טלי פלוסקוב: הדברים לא ברורים לא למטפלות ולא למטופלים.

טלי פלוסקוב: מי שצריך לקבל את ההסבר בשפה מובנת ונגישה להם, מה תפקיד המטפלת במקרים שונים, זה הביטוח הלאומי.

טלי פלוסקוב: וקראתי את המסמך שקיים היום ואני תוהה שהמסמך הזה היום לא מספיק ברור וצריך לעשות את ההבהרות גם למטפלים וגם למטופלים.

טלי פלוסקוב: האפשרות לקחת ארבע שעות כפי שהיה בעבר ככסף, יכולה לתת באמת - זאת הייתה המטרה אם אתם זוכרים, הייתה אפשרות לקחת את הכסף הזה לדברים שהמטפלת לא צריכה לעשות מתוקף תפקידה, אפשר לקחת מישהו אחר שינקה את התריסים ואת המטבח בקומה השנייה וכן הלאה, זה לא נכנס לתפקידה של המטפלת והמטופלים גם צריכים לדעת את זה, כי אני שומעת הרבה פעמים שהם דורשים את זה בלי להבין שזה לא תפקידה של המטפלת.

טלי פלוסקוב: היא לא עוזרת בית, היא מטפלת סיעודית וזו ההגדרה.

טלי פלוסקוב: אם אתם זוכרים, כבר אמרתי שאנחנו צריכים להפוך את זה לאחות מעשית בקהילה.

טלי פלוסקוב: כך אני רואה את זה.

טלי פלוסקוב: לא ציינתי שנמצא איתנו גם בזום חבר יקר שהיה שותף איתנו בדיונים גם בפעם הקודמת, סמי קידר, מנכ"ל עמותת הלב שמאגדת את כל העמותות לזקן בישראל בארגון אחד.

טלי פלוסקוב: אנחנו מעריכים מאוד את פועלך וניתן לך לומר כמה מילים.

טלי פלוסקוב: בואו נעבור לדיון.

טלי פלוסקוב: נמצאות איתנו בדיון מטפלות, בואו ניתן לשתי מטפלות לפחות כמה מילים על מצבם נכון להירגע, לאחר מכן דורון יתייחס ולאחריו חגי ונשמע גם את משרד האוצר ואת הביטוח הלאומי כמובן.

טלי פלוסקוב: אני מבקשת שכל אחד יאמר לי למה זה תקוע מבחינתו.

טלי פלוסקוב: אני לא נרגעת ואני לא מבינה למה זה תקוע.

יוסי ברבי: אני מבקש לפתוח בכמה מילים.

טלי פלוסקוב: אם אלה דברי פתיחה אז בבקשה.

יוסי ברבי: רק דברי פתיחה, כי אעביר את רשות הדיבור לעו"ד חגי הראל שהוא שוחה בעניין.

יוסי ברבי: אז קודם כל בוקר טוב לכל החברים, כל מי שנמצא איתנו פה.

יוסי ברבי: בוקר טוב לח"כ טלי פלוסקוב, מ"מ יו"ר ועדת הרווחה שעושה עבודת קודש, עבודה חברתית, ולקחת את התפקיד הזה לטפל בכל עובדות הטיפול הסיעודי, זה תפקיד שמולבש עלייך כמו כפפה, ואני בטוח שכפי שאת יודעת לחתור למטרה ולדבוק במשימה, את תשכילי להגיע למצב שאנחנו בסופו של דבר למה שאנחנו רוצים.

יוסי ברבי: אני גם מברך את ח"כ אבוטבול, שמעתי אותך, איש חברתי בכל רמ"ח אבריך ושס"ה גידיך ורואים ושומעים את זה, ותודה רבה.

יוסי ברבי: תודה לדורון רז יו"ר איגוד חברות נותני הסיעוד שאנחנו נמצאים איתם בקשרי עבודה מאוד מאוד צפופים וביום יום, ומלווים את כל עשרות אלפי המטפלות שעושות עבודת קודש, כל המטפלות שנמצאות עכשיו בבית ליד מטופלים, אני רוצה לומר לכם שארנון בר דוד יו"ר ההסתדרות, עם כל מיליון החברים בהסתדרות שרובם נהנים מהסכמים קיבוציים, נהנים מתנאי תעסוקה, תנאי שכר, תנאי העסקה מסודרים ומאורגנים, ותדעו לכם שבסופו של דבר עבודה מאורגנת היא לא קללה.

יוסי ברבי: עבודה מאורגנת נותנת סדר גם למעסיקים, גם לעובדים וגם למטופלים במקרה הזה.

יוסי ברבי: לכן אנחנו כהסתדרות לקחנו את המשימה הזאת לטפל בכל עשרות אלפי המטפלות והמטפלים, כי יש גם מטפלים, ומטופלים ובקשישים, ארנון לקח את זה כמשימה ושם אותה בסדר עדיפות עליונה, ולא בכדי אתמול הוא יצא בקריאה, הוא ידע מהישיבה שיו"ר הוועדה השר חיים כץ יחד עם טלי פלוסקוב וחברי הוועדה השכילו להבין שחייבים לשים את זה על השולחן.

יוסי ברבי: בדיון שהתקיים בחודש אוגוסט, יצאה החלטה, ואני מקריא את מסקנות הוועדה מסיכום הישיבה: "הוועדה רואה במטפלים ובמטפלות קו ראשון בטיפול בקשישים בזמן הקורונה ובכלל - - -

טלי פלוסקוב: והם הוגדרו כעובדים חיוניים, בוא לא נשכח.

יוסי ברבי: "אם לא נשקיע היום לא יהיה מי שיטפל בעתיד בקשישים וחוק הסיעוד ייהרס".

יוסי ברבי: הסעיף הזה בדיוק מתייחס לעניין הגימלה הכספית.

יוסי ברבי: אף אחד לא רוצה למנוע העברת כסף לקשישים.

יוסי ברבי: שלא יישמע שארנון בר דוד וטלי פלוסקוב וארגון המעסיקים וחברי הכנסת המכובדים, הם לא רוצים שלא יגיע כסף לקשיש, לא.

יוסי ברבי: אבל אני רוצה שזה יהיה למטופל, שהמטופל לא יישב בבית כמו שח"כ אבוטבול אמר, שימצאו אותו זק"א שוכב בתוך המיטה ומתבוסס בצרכים שלו.

יוסי ברבי: לכן יש את המטפלות שמלוות אותם, מפנקות אותם, מלטפות אותם.

יוסי ברבי: אני בוגר ישיבה תיכונית פרחי אהרון אז אני אומר 'כבד את אביך ואת אמך למען יאריכון ימיך' ואומר לך, תשמור עליהם, תגן עליהם.

יוסי ברבי: אם אין מי שמגן עליהם, המטפלים והמטפלות הם אלה שמגנים עליהם באמצעות חברות הסיעוד שנותנות את כל המטפלים והמטפלות המקצועיים ביותר, לכן אי אפשר לומר שהמשפחה או החברים או החברים של המשפחה, יעבירו אליהם את הכסף והם יעשו טיפול מקצועי.

יוסי ברבי: מישהו פה חוטא למטרה ומפקיר את הקשישים.

יוסי ברבי: אנחנו לא ניתן יד לזה.

יוסי ברבי: ארנון בר דוד יו"ר ההסתדרות יחד עם ח"כ טלי פלוסקוב, ואני במקרה חבר מזכירות הליכוד וחבר מרכז הליכוד, בכיר, יושב עם כל השרים ועם חברי הכנסת ואני פונה לשר חיים כץ, אני פונה לשר האוצר ישראל כץ, אני פונה לבנימין נתניהו, במסגרת כל העסקאות שעושים עכשיו, במסגרת כל השולחנות העגולים, שימו את הנושא של המטפלות במקום.

יוסי ברבי: אני פונה לשר שמולי שאני יודע שהוא שר חברתי ועושה עבודת קודש, אני פונה אליו, יחד עם חיים כץ וכל השרים, ואני מבקש מהאוצר באמת באמת, מבלי לפגוע באנשים שיושבים שם, הפקידים, אני לא נכנס לפוליטיקה הפנימית, טלו קורה מבין עיניכם.

יוסי ברבי: תסתכלו מה קורה בבתים של האנשים, תסתכלו מה קורה לקשישים, תפסיקו לדבר על ה-2% ועוד 1%, ועוד זמן מעבר והכל, תגידו 'אנחנו עכשיו מגדירים, 400 מיליון שקל, 500 מיליון שקל, מיליארד שקל, אנחנו מגדירים לטובת הנושא של המטפלים והמטפלות והמטופלים'.

יוסי ברבי: תפסיקו להכנס לכל הדקויות האלה, זה סתם מיותר, זה סתם מבזה את הקשישים, מבזה את המשפחות ומבזה את המטפלות.

יוסי ברבי: ח"כ אבוטבול אמר ששכר ומוטיבציה ביחד הולכים.

יוסי ברבי: תגדיל להם את השכר, תן להם תנאי העסקה, אל תשפיל אותם, הם לא שקופים.

יוסי ברבי: אני במשך שבע שנים, בגלל שאני מתעסק בעוד תחומים עשיתי הסכמים קיבוציים וצווי הרחבה בעוד המון תחומים של שקופים, כמו עובדי השמירה, עובדי הניקיון, עובדי הטיפול הסיעודי, עכשיו יש מוקדים וסיור, יש המון המון משימות שלקחתי על עצמי יחד עם ארנון בר דוד יו"ר האיגוד המקצועי, יחד עם כל הצוותים שיש לנו בהסתדרות, לקחת את האנשים האלה שמוגדרים כעובדי קבלן, עובדים מסכנים, לשים אותם על השולחן.

יוסי ברבי: אנחנו כבר לא מדברים על הוועדים הגדולים, לא מדברים על אלה שיודעים להסתדר לבד, אנחנו מדברים על אלה שלא יודעים להסתדר לבד.

טלי פלוסקוב: זה ההבדל.

יוסי ברבי: יפה.

יוסי ברבי: לכן אני אומר, תעצרו את העניין של גימלה בכסף, אני אומר בצורה יותר קיצונית, תעצרו את זה לחלוטין ואז תבדקו תוך כדי תנועה אם אתם נותנים שקל, לאן מגיע השקל.

יוסי ברבי: צריכה להיות בקרה לאן מגיע השקל.

יוסי ברבי: אני הצד של ההסתדרות, יש את הצד של המעסיקים, אבל אין יותר טוב למי שהוא מקצוען לתת את הכסף, שהוא יודע לאן לנתב את הכסף, הוא יודע לאן מגיע הכסף והוא תחת בקרה של המכרז, כל החברות וכולם.

יוסי ברבי: לכן אני מבקש, וטלי, יש לך שותף, ח"כ אבוטבול, הוא איש חברתי אמיתי, ואני רואה את זה בעיניים שלו, אני שומע את זה באזניי ואני אומר, יחד עם יו"ר הוועדה חיים כץ, צריך להסביר לו את המשמעות.

יוסי ברבי: ראיתי השבוע שהוא קיבל החלטה, ברגע אחד הוא עצר את ההחלטה של הבידוד, תראי, כל המדינה נכנסה לכאוס.

יוסי ברבי: לחיים כץ יש כח אדיר ביד וארנון בר דוד מהצד השני עם כח אדיר ביד, אנחנו כולנו ביחד, ואני מאמין ח"כ טלי פלוסקוב, מקומך במקום ראוי ביותר בקדמת הבמה של הכנסת, ואני שמח שחזרת לכנסת ואני בטוח שתגיעי לכנסת בעשיריה.

יוסי ברבי: אני מבקש להציג את עו"ד חגי הראל שהוא מטעם האיגוד שלנו, מטעם ההסתדרות, הוא מלווה את כל הנושא של ההסכם הקיבוצי, מכיר ונובר ממש פנימה לתוך תתי הסעיפים, הוא גם נמצא בלשכת עורכי הדין במועצה הציבורית.

יוסי ברבי: תודה רבה לכולם וסליחה שקצת הארכתי, זה חשוב לסגור את הנושא היום.

טלי פלוסקוב: אני דווקא שמחה שדיברת, כי אני לא שמעתי את קולך כך בדיונים הקודמים.

טלי פלוסקוב: עכשיו אתה מאוד ברור ואני באמת מאוד שמחה על העמדה של ההסתדרות, על העמדה של יו"ר ההסתדרות ארנון בר דוד, ואתה יוסי, אני מרגישה שבאמת יש לנו היום שותפים, כי אנחנו צריכים כמה שיותר אנשים מכל הכיוונים כדי לסגור את הפרשה הזאת, וחייבים באמת להגיע לסוג של סגירה.

טלי פלוסקוב: אז תודה על הכל.

טלי פלוסקוב: דורון בבקשה.

טלי פלוסקוב: תנסו לקצר כי חשוב לי לשמוע גם את נציגי המשרדים.

דורון רז: חשוב להגיע לתוצאות.

טלי פלוסקוב: נכון.

טלי פלוסקוב: בבקשה.

דורון רז: קודם כל תודה טלי על הדיון הזה, ובכלל על כל פועלך למען המטפלות וגם למען הקשישים, שלא נשכח שבנית תכנית אב לאומית לטיפול בקשישים שאני לא יודע איך היא לא מתקדמת.

טלי פלוסקוב: אני חייבת להגיד לך דורון, השרה לשוויון חברתי אמרה לנו בהשקת שדולת הגמלאים שהיא לקחה את כל החוברת שבנינו ביחד פה ב חדר הזה, כספר לפעולה.

טלי פלוסקוב: היא כן למדה את זה, היא כן לוקחת סעיפים, כל פעם משהו אחר.

טלי פלוסקוב: ואני שמחתי מאוד לשמוע את זה.

דורון רז: אני מאוד מקווה כי עשינו עבודה מעמיקה מאוד לאורך כמעט שנתיים והגענו לתובנות שיהיו נדבך רציני בטיפול בקשישים לעשורים הבאים.

דורון רז: אז קודם כל תודה מאוד גדולה על המעורבות שלך ועל כל הנאמנות לנושא.

דורון רז: אני רוצה גם להודות לארנון בר דוד שאתמול הרים את הדגל והצהיר את ההצהרה המיוחלת מבחינתנו וראה את החשיבות הגדולה בעבודה מאורגנת.

דורון רז: לא הצגתי את עצמי, שמי דורון רז ואני יו"ר איגוד חברות הסיעוד.

דורון רז: אנחנו ניהלנו שלושה משאים ומתנים עם ההסתדרות לאורך כמעט 20 שנה על הסכמים קיבוציים, הגענו להסכמות על הסכם קיבוצי וחתמנו על הסכם קיבוצי שהיה מותנה בכך שהאוצר יביא את הכסף להיטיב את תנאי השכר של המטפלות ופעם אחר פעם נפל הסיפור הזה בגלל שהאוצר לא הביא את הכסף בשביל להיטיב את שכר המטפלות.

דורון רז: אין שום ספק שהגימלה הכספית היא רעה חולה ביותר, מכיוון שהיא חושפת העסקה של מטפלים ללא זכויות סוציאליות.

טלי פלוסקוב: ללא ביטוח רפואי.

דורון רז: אנחנו חברות ועמותות הסיעוד, עובדים תחת עינו הפקוחה של המוסד לביטוח לאומי ואנחנו מפרישים לעובדים את כל זכויותיהם המלאות.

דורון רז: המשא ומתן שאנחנו מנהלים עכשיו עם ההסתדרות החדשה הוא במטרה להגיע להסכם קיבוצי שיביא הטבה לתנאי השכר של המטפלות ויש מקום לכך.

דורון רז: לא ייתכן שמטפלת במדינת ישראל תעבוד בשכר מינימום פלוס 4%.

דורון רז: זו בושה.

טלי פלוסקוב: הלוואי וכולם יקבלו 4%, אבל - - -

דורון רז: משרד הבריאות שהוציא מכרזים למטפלים, הוא הוציא מכרזים בשכר התחלתי של 35 שקלים לשעה.

דורון רז: אם הוא היה משווה את זה פה בסיעוד היינו בעולם אחר לגמרי.

דורון רז: מכיוון שכך אני חושב שהאוצר צריך להבין, אנחנו גדלנו במשך כשנתיים מ-170,000 קשישים זכאי חוק סיעוד לכ-250,000 קשישים.

דורון רז: גדלנו בזכות פועלו המבורך של מנכ"ל ביטוח לאומי מאיר שפיגלר שפישט את מבחני התלות לקבלת זכאות לחוק סיעוד והכניס לתוך המעגל אנשים שהגיע להם ולא נכנסו קודם.

דורון רז: אני רוצה לברך את מנכ"ל הביטוח הלאומי שלא נמצא כאן, אבל אני רוצה לברך אותו על שיתוף הפעולה לאורך כל הזמן ובמיוחד לאורך כל תקופת הקורונה.

דורון רז: אנחנו המעסיקים ביחד איתו הלכנו והגדרנו את הסיעוד כחיוני למשק, שזה הליך שגרם לכך ש-250,000 קשישים המשיכו להיות מטופלים.

דורון רז: נוצר מצב שבחשש ראשון היה, אמרו לקשישים 'תוכלו לקבל כסף במקום טיפול' וזה נהיה רעה חולה, זה כבר שלח אלפי מטפלות אם לא עשרות אלפי מטפלות לחל"ת ואבטלה, והמדינה משלמת פעמיים, פעם את הגימלה לזקן ופעם למטפלת דמי אבטלה, דבר הזוי שלא נראה בהגיון.

דורון רז: נעם לי לשמוע את דבריו של ח"כ אבוטבול.

דורון רז: אני הייתי בקשר עם יהודה משי-זהב ואני יכול לומר לכם ששנים לא ראינו אצלנו מקרים של קשישים שנפטרו בביתם ומצאו אותם אחרי שבוע, אחרי שבועיים, שנים לא ראינו זאת.

דורון רז: בתקופה הזאת ראינו כבר למעלה מ-100 קשישים כאלה, לאף אחד מהם לא הייתה מטפלת.

דורון רז: זאת אומרת שפשוט זה מצדיק את העניין שצריך את המטפלת בתוך המעגל של הטיפול.

דורון רז: יש לנו כמה הצעות שאנחנו העלינו אותן גם בישיבה הקודמת, ואני חושב שבנוסף לכך שהאוצר צריך להיטיב את שכר המטפלות והביע הסכמה להוסיף 2% לשכרן, וברור שהוא יצטרך לשלם את זמן המעבר שנפסק בבית הדין הארצי לעבודה, שביטוח לאומי במימון האוצר צריך לשלם את זמן המעבר בין מטופל למטופל, אין ספק שבקטע הזה האוצר צריך להכניס את היד לכיס ולעשות מהלך כדי לשפר.

דורון רז: יש עוד כמה דברים שהוא יכול לעשות אותם מיידית ולשפר את תנאי ההעסקה של המטפלות ולאפשר להן להשתכר יותר.

דורון רז: כמובן זמן המעבר שיש לגביו פסיקה, לא צריך לחכות למכרז הבא, אפשר היה להכניס את זה מיידית.

דורון רז: יש נושא של הדיס-ריגארד שהעליתי בישיבה הקודמת.

דורון רז: יש לנו הרבה מאוד מטפלות חד הוריות וכאלה שמקבלות השלמת הכנסה.

דורון רז: אם ישנו את הדיס-ריגארד של המטפלות בגלל המצב של היום, בגלל הקורונה, בגלל החוסר במטפלות, ניתן אפשרות למטפלות לעבוד יותר שעות, להשתכר יותר, שזה מהלך מבורך.

דורון רז: בכל מקרה המדינה משלמת להן את הכסף, אבל הן יוכלו להשתכר יותר בלי שזה יעלה למדינה כסף.

טלי פלוסקוב: צריך להגדיר כמו שהגדרנו את זה כמקצוע חיוני לתקופה ה זאת - - -

דורון רז: זה מצריך שינוי חקיקה, אפשר לעשות אותו מיידי, להחריג את המטפלות.

דורון רז: החשש של האוצר הוא שכולם יבואו ויבקשו את זה.

דורון רז: אז בגלל החשיבות של נושא הטיפול בזקנים במדינת ישראל, בגלל שאנחנו רוצים שלא יהיה מצב שכל הקשישים שלנו יטופלו על ידי עובדים זרים אלא על ידי עובדים ישראליים, אז ההגדרה הזאת יכולה להינתן כחריגה, תקופתית לנסות את זה לשלוש שנים.

טלי פלוסקוב: האוצר נמצא כאן, אני מבקשת כשאתן לכם אפשרות לדבר, להתייחס לדבר הזה.

דורון רז: אני רוצה להתייחס למה שאמר ח"כ אבוטבול לגבי נושא הגדרת התפקיד.

דורון רז: שנים אנחנו אומרים, ביטוח לאומי לא נכנס להגדרה מדויקת מה תפקיד המטפלת, דבר שגרם לחיכוכים בין המטפלת לבין הקשישים, הקשישים מצפים מהמטפלת שתהיה עוזרת בית בזמן שהגדרת התפקיד היא לא של עוזרת בית, אלא של מטפלת עם ניקיון קל בסביבתו של הקשיש.

דורון רז: הנורמות האלה הושרשו וניתן להגיע לאיזה שהוא מודל.

דורון רז: משרד הרווחה עשה ניסוי לפני שלוש שנים בנושא, בשכונות תומכות, וזה הצליח.

דורון רז: להגדיר בתוך מכלול השעות הרב שיש היום לקשישים בעקבות השינוי שהיה בחוק ההסדרים והעלה את שעות הסיעוד, להגדיר X שעות כשעות ניקיון, נגיד 10 שעות שיהיו של ניקיון, מתוך מכלול השעות.

דורון רז: המטפלת בשעות האלה תעבוד שעה ותקבל תמורה עבור שעתיים וזה יהיה פיצוי אדיר למטפלות, ובאופן כללי יהיה שיפור בשכרן של המטפלות, שממילא עושות את העבודה, ולא נשנה את דרישות הקשישים וזה יישאר בשטח הדבר הזה, לפחות נפצה אותן במשהו - - -

טלי פלוסקוב: ולא נצטרך לשלם להן בשחור.

דורון רז: נכון.

דורון רז: ולפחות נוכל לפצות אותן במשהו ריאלי, בכסף שהן יכולות ללכת איתו הביתה ולהגיד 'אנחנו מרוויחות יותר משכר מינימום'.

טלי פלוסקוב: אני חייבת לציין דבר אחד, דורון, ברשותך.

טלי פלוסקוב: יש מטפלות שרוצות את זה ויש מטפלות שלא.

טלי פלוסקוב: שיהיה על פי בחירה.

דורון רז: זה נכון, יש גם קשישים שצריכים את זה ויש קשישים שלא צריכים את זה.

דורון רז: יש קשישים שיש להם עוזרת בית והם לא צריכים את זה, ויש קשישים שאין להם ואין להם יכולת והם צריכים את זה והמציאות מכתיבה את הצורך הזה, ואצלם צריך להגדיר על פי קריטריונים מסויימים מי זכאי לזה, ואצלו לפצות מטפלות.

דורון רז: זה פיצוי שהוא - - -

טלי פלוסקוב: נעה זמיר איתנו, אני אשמח לשמוע את דעתך בנושא.

דורון רז: זה פיצוי שהוא מיידי ולא מצריך תוספת תקציב.

דורון רז: גם כמו שאמרתי הדיס-ריגארד לא מצריך.

דורון רז: אני לסיכום להודות מאד, מקרב לב, לכל המטפלים והמטפלות שלנו היקרים, שנותנים את נשמתם בשביל הקשישים המטופלים בזמן הקורונה.

דורון רז: אתם לא מבינים, יש כאלה, אולי גם פה, שיתחילו לדבר משהו נגד המטפלות.

דורון רז: לא מבינים את המסירות שלהן.

דורון רז: יש לנו למעלה מ-100,000 מטפלות ישראליות, יכול להיות שבשוליים יש אחוז קטן מאוד, פרומיל, שיש איתן בעייתיות ואיתן צריך להתמודד, אבל הרוב, יש לנו מטפלות שמבשלות אוכל בבית ומביאות לקשישים הביתה, יש לנו מטפלות, נשמות טובות, שעושות הרבה מעבר לנדרש.

טלי פלוסקוב: ורובן כאלה.

טלי פלוסקוב: דורון.

טלי פלוסקוב: רובן.

דורון רז: נכון.

דורון רז: רובן כאלה.

דורון רז: צריך לטפל במיעוט שהוא בעייתי, אבל לא לעשות ממנו הכללה לכולן כי המטפלות ראויות להערכת כל הציבור במדינת ישראל, ובגלל ההערכה הזאת האוצר צריך להבין שצריך לשמר אותן כי הן מתבגרות, ואם לא ניטיב את תנאי השכר של המטפלות לא יהיו לנו צעירות שירצו להכנס למקצוע הזה.

טלי פלוסקוב: דורון אתה זוכר את המשפט שלי שאמרתי תמיד?

טלי פלוסקוב: אם היום לא נטפל במי שעובד עם הקשישים, כבר לא יהיה מי שיטפל בנו.

טלי פלוסקוב: שיהיה ברור.

דורון רז: נכון.

דורון רז: לסיכום, אני רוצה להודות לך על הישיבה הזאת, על הישיבות הקודמות.

דורון רז: אני מקווה שמכאן תצא בשורה שתשפר את תנאי השכר של המטפלות.

דורון רז: מה שתלוי בנו, אנחנו בשיח עם ההסתדרות לאורך הרבה זמן ונגיע איתם להסכם, יש לנו כבר טיוטה, אנחנו יכולים להגיע להסכם.

דורון רז: הבעיה היא שבסופו של דבר בהישגים שההסתדרות תשיג למען המטפלות האוצר צריך להביא את הכסף.

טלי פלוסקוב: רגע, כאן אתה נוגע במשהו מאוד חשוב.

טלי פלוסקוב: נפגשתי עם שר האוצר ישראל כץ, שיתפתי אותו בכלל על מה שקורה בענף וכמובן אמרתי לו את דעתי בנושא וכן הלאה.

טלי פלוסקוב: ובישיבה הזאת ישבו גם אנשי מקצוע, ואני לצערי הרב, הבנתי מהם שהם לא מבינים איך האוצר שותף לדבר הזה.

דורון רז: כסף.

דורון רז: את יודעת מה זה כסף?

דורון רז: כסף.

טלי פלוסקוב: שניה, אם אני יושבת באוצר ברור שאני צריכה כסף.

טלי פלוסקוב: אבל רגע, ישראל מאוד בעד, אגב, אגיד לכם יותר מכך.

טלי פלוסקוב: מאוד רציתי לתת לאנשים האלה מענק קורונה, כי האנשים האלה, למרות כל המצב, למרות הסיכון, ולמרות שהרבה מהם נמצאים בקבוצות סיכון הם המשיכו ועבדו וכשלא היו אוטובוסים הם הלכו ברגל.

טלי פלוסקוב: בואו, אני מאוד רציתי.

טלי פלוסקוב: לצערי הרב שוב, אנשי האוצר עצרו גם אותי וגם את השר.

טלי פלוסקוב: אמרו 'יש עוד קבוצות רבות של אנשים שעבדו בצורה כזאת, אנחנו לא יכולים לתת לכולם מענקים' ולא הצלחתי.

דורון רז: אני רוצה לומר משהו - - -

יוסי ברבי: אני מתפלא על השר ישראל כץ שבנושא הזה לא הצליח.

טלי פלוסקוב: ישראל כץ רצה.

יוסי ברבי: אם הוא רוצה הוא מצליח.

טלי פלוסקוב: אז לא שכנענו אותו מספיק.

טלי פלוסקוב: אז בואו נעשה את זה ביחד.

דורון רז: טלי, אני רוצה לומר לך משהו.

דורון רז: אם נשיג הטבה קבועה לאורך זמן של שכר המטפלות, תאמיני לי שזה יהיה הרבה יותר - - -

טלי פלוסקוב: מה זה הטבה קבועה?

דורון רז: זמן מעבר, דיס-ריגארד, 2% תוספת שהאוצר כבר הסכים לתת למטפלות כהטבת שכר, אם נשיג את הדברים האלה זה עדיף על כל מענק חד פעמי.

דורון רז: זה לאורך זמן, לאורך השנים.

דורון רז: תודה רבה.

טלי פלוסקוב: רונן, אני ארצה לשמוע לגבי 2% שהסכמתם.

טלי פלוסקוב: אני רוצה להבין איפה זה נמצא היום.

טלי פלוסקוב: אני יודעת שכולנו התגעגענו ורוצים להגיב, אבל כך לא נסיים את הדיון.

טלי פלוסקוב: אז כל מי שידבר בהמשך בבקשה קצת לקצר.

טלי פלוסקוב: עד שסמי קידר יעלה לזום אני רוצה לומר לכם שהיה לנו פה עוד שותף אמיתי לאורך כל הדיונים, אני יודעת שהוא לא יכל להגיע היום לדיון מסיבות אישיות, מנכ"ל עמותת מט"ב, ליאור, גם איש שמאוד מאוד דואג למטפלים ומטפלות, אני יודעת שעכשיו הם עשו איזו שהיא פעולה של הענקת מענק ל-10,000 מטפלות סיעודיות שעובדות בחברת מט"ב.

טלי פלוסקוב: אני מספרת את זה לא כדי לשווק את מט"ב, אלא כדי שאחרים יקחו את זה כדוגמה.

טלי פלוסקוב: באמת, לאנשים האלה שעובדים, אמרת יוסי מילה שהשתמשתי בה הרבה והחלטתי שלא אומר יותר את המילה הזאת, האנשים האלה באמת היו שקופים.

טלי פלוסקוב: היו.

טלי פלוסקוב: והמילה הזאת 'היו', אני כל הזמן אומרת, היום הם לא שקופים.

טלי פלוסקוב: היום הנושא הזה כן נמצא במסדרונות הכנסת, היום מדברים על זה במליאת הכנסת, בכל מקום.

טלי פלוסקוב: היום יש לנו שותפים.

טלי פלוסקוב: אני רוצה להזכיר לך יוסי שלפני שלוש שנים גם אתם לא טיפלתם בנושא הזה ואני גאה ושמחה על כך שהקמתם אגף גם לעובדי סיעוד ואתה עומד בראשו.

טלי פלוסקוב: זה הישג בעיני.

טלי פלוסקוב: השקופים היו.

טלי פלוסקוב: היום יש פה אנשים שדואגים לאנשים האלה ונלחמים על הזכויות שלהם, ולכן היום כולנו ביחד אנחנו נעשה את מה שצריך.

טלי פלוסקוב: בואו נעלה אחת מהמטפלות.

טלי פלוסקוב: אלה סמלנסקי בבקשה.

אלה סמלנסקי: שלום לכולם, אני מטפלת סיעודית 23 שנים בתחום.

אלה סמלנסקי: אני רוצה להודות לחברת הכנסת טלי פלוסקוב, בשמן של כל המטפלות על תרומתך ופועלך למען הזכויות של המטפלות, את תומכת במאבק שלנו כבר שלוש שנים.

אלה סמלנסקי: יחד עם טלי פלוסקוב וההסתדרות אנחנו כבר שלוש שנים מנסים לשנות ולשפר את תנאי העסקתן של המטפלות, שלוש שנים של תקווה, שלוש שנים של אכזבה רבה.

אלה סמלנסקי: דווקא בתקופה הזאת שהיא כל כך קשה, כל כך רגישה לאנשים המבוגרים הייתה צריכה לחלחל ההבנה על חשיבות המקצוע שלנו.

אלה סמלנסקי: אני מסכימה עם טלי שחייבים להתייחס למטפלות לא פחות מאשר לאחיות, עובדות סוציאליות או פסיכולוגיות.

אלה סמלנסקי: אנחנו לא הפקרנו את הקשישים שלנו, אנחנו נתנו להם את מלוא הטיפול מכל הלב ועם כל הנשמה, ברגעים שלמשפחות היה אסור לבקר את הקשישים והם לא היו איתם בקשר.

אלה סמלנסקי: אני לא רוצה לדבר על זה הרבה, אבל אני רוצה לומר שהיינו סובלניים ולא יצאנו לשביתות או להפגנות, למרות שבמדינת ישראל רק כך אפשר להביא הישגים, אנחנו התחשבנו בבריאותם ובמצבם הרגיש של המטופלים.

אלה סמלנסקי: אבל עד כמה אתם חושבים שאנחנו יכולים להיות סובלניים, עד כמה אפשר להיות סובלני כי מטפלת שעובדת עם אנשים שמרותקים לכיסא גלגלים, לבד, מרותקים למיטה כשבכל מוסד סיעודי כמה אנשים עושים את העבודה, ואני מרוויחה שכר מינימום עם כמה אחוזים כשבקושי אני מגיעה ל-30 שקלים לשעה.

אלה סמלנסקי: זו בושה וחרפה.

אלה סמלנסקי: עד כמה אפשר להיות סובלניים כשאני מאבדת את היקר לי, את המטופל שלי שהולך לעולמו, אני נשארת לבד עם הצער שלי, עם המשפחה שלו, אני מפסידה שעות עבודה ואף אחד לא מבטיח לי שאני אקבל את אותה כמות השעות במהרה, אבל מצד שני אין לי גם אפשרות לעבור לחברה אחרת כי אני מפסידה ומאבדת את כל מה שצברתי במשך שנים רבות.

אלה סמלנסקי: אני רוצה לחזור לדיון הקודם, טלי, דיברנו על מעבר מחברה לחברה וזה דבר מאוד חשוב.

אלה סמלנסקי: היום בגלל שהמטופלים לוקחים כסף, המטפלות נשארות ללא פרנסה ומצד שני הן לא יכולות לעבור לחברה אחרת כי צריך להתחיל הכל מהתחלה.

אלה סמלנסקי: צריכים לשמר את כל התנאים והזכויות שלהן.

אלה סמלנסקי: אני מאוד רוצה שתדברו על העניין הזה.

אלה סמלנסקי: עוד דבר מאוד חשוב, צריך להיות הסדר.

אלה סמלנסקי: אני קוראת עכשיו לכל הגורמים הרלוונטיים, בואו נשב, ונחתום על הסכם קיבוצי כי אי אפשר יותר לחכות.

אלה סמלנסקי: כל אחד כל הזמן אומר שמבין אותנו ומוכן להרבה דברים למעננו, אבל תקשיבו, נכון שמשרד האוצר צריך לתת כמה אחוזים.

אלה סמלנסקי: אבל יש חברות שמתפרנסות וגם אם החברות, אם ביטוח לאומי, אם האוצר, כל אחד מהם יתרום כמה אחוזים למען העלאת השכר של המטפלות, המטפלות יוכלו להתפרנס בכבוד.

אלה סמלנסקי: עוד מילה אחת על עבודת ניקיון וניצול עבודת המטפלת.

אלה סמלנסקי: לא מספיק להגדיר.

אלה סמלנסקי: אל תהפכו אותנו לעובדות ניקיון בבקשה.

אלה סמלנסקי: אנחנו עובדים די קשה.

אלה סמלנסקי: נכון שצריך להיות הגדרת תפקיד המטפלת, אבל צריך להיות גם פיקוח מטעם החברות.

אלה סמלנסקי: גם החברות וגם הביטוח הלאומי צריכים לעמוד לצידה של המטפלת ולהסביר לאותו מטופל שיש את התפקיד והמטפלת צריכה לעשות רק מה שמוטל עליה ומה שמותר לה לפי התפקיד.

אלה סמלנסקי: תודה.

טלי פלוסקוב: תודה אלה.

טלי פלוסקוב: עוד מטפלת אחד ואז עו"ד חגי הראל מטעם ההסתדרות, איך אתה רואה את הפתרון בתור עורך דין.

טלי פלוסקוב: סמדר פרחי בבקשה.

סמדר פרחי: בוקר טוב לכולם.

סמדר פרחי: תודה רבה טלי, תודה רבה לדורון ולהסתדרות על כל מה שאתם עושים עבורנו.

סמדר פרחי: אותי קצת מכעיס העניין של החיוניות.

סמדר פרחי: רוב המטפלות היום נותרו ללא פרנסה.

סמדר פרחי: הרבה מטפלות שעבדו את ה-40 ו-50 שעות, היום נותרו עם 15, 18 שעות.

סמדר פרחי: נכון, אנחנו חיוניות למשק, אבל כשלמטפלת אין עבודה וזה הרבה מאוד מטפלות, והן באות לבקש 'תוציאו אותנו לחל"ת כי אנחנו לא משתכרות כלום' החברות אומרות 'תתפטרו ואז נוציא אתכם לחל"ת'.

סמדר פרחי: דורון, דיברתי איתך על כך מספר פעמים, למטפלות אין עבודה.

סמדר פרחי: ונכון, הביטוח הלאומי איפשר לקחת את הכסף, אבל ברגע שמטפלות מסוימות יצאו לחל"ת וביניהן גם מטפלות מבוגרות שלא יכולות לעבוד בגלל הסיכון הרפואי שלהן, אז תהיה יותר עבודה למטפלות אחרות שנשארו במערכת.

סמדר פרחי: זה דבר מאוד חשוב.

סמדר פרחי: דבר נוסף, אנחנו בזמן קורונה, כל אחת מאתנו מאוד חוששת לעבודתה, הבנות מפחדות וגם המטפלים לצאת לחופשה, מגיע הרגע ואז נאמר להם 'מחקנו לכם את ימי החופשה'.

סמדר פרחי: זה לא הוגן ולא פייר.

סמדר פרחי: אני יודעת שיש חוקים במדינת ישראל, אבל החופשה היא הזכות שלנו לצאת, ואם אנחנו במצב חירום במדינת ישראל אי אפשר לבוא ולמחוק ימי חופשה, וזה להרבה מטפלות.

סמדר פרחי: מאוד חשוב שתבינו שעניין הכסף הוא הטריז שלא נותן את הטיפול המרבי לקשיש.

סמדר פרחי: הקשיש זקוק למטפלת, הוא לא זקוק לפלסתר של כסף, הוא לא זקוק לכסף כדי לתת לנכדים כמו שאמרתם, הוא זקוק לטיפול אישי צמוד.

סמדר פרחי: דעתי גם שאם הקשיש צריך לקבל את הניקיון, צריך גם לתת לו, כי אין להם את האפשרות לשלם ביטוח לאומי עבור המטפלת שמנקה שמביאים אותה באופן פרטי, אי אפשר לשלם 70 שקלים למישהי שבאה לנקות להם כי אין להם את הכסף הזה.

סמדר פרחי: הם לא מנצלים את הכסף שהם מקבלים, את הארבע שעות לניקיון, זה לא קורה בשטח, ונורא עצוב לי.

סמדר פרחי: תודה לכם.

טלי פלוסקוב: תודה רבה סמדר.

טלי פלוסקוב: סמי קידר בבקשה.

שמואל סמי קידר: בוקר טוב.

שמואל סמי קידר: קודם כל אני באמת מודה לך ולכל הצוות על עצם המפגש הזה להבהיר את הדברים.

שמואל סמי קידר: כמו שאמר דורון אנחנו כבר שנתיים ניהלנו את כל הדברים והנושאים והעלית את זה על הכתב, הכל גלוי וידוע, פשוט צריך לבוא ולהחליט.

שמואל סמי קידר: באותה הזדמנות אני רוצה לברך את מנכ"ל הביטוח הלאומי שהוא באמת עם אוזן קשבת והם משתדלים.

שמואל סמי קידר: אני מייצג 120 עמותות של איגוד הלב ובתוכם יש לנו 40 עמותות שמטפלות בטיפולי בית, אנחנו גוף מלכ"רי, לא כמו החברות העסקיות שהן גוף רווחי – זה לא פסול – אבל אנחנו גוף מלכ"רי ובכל הארץ יש קרוב ל-240 אנשים שצורכים את המערכת הזו.

שמואל סמי קידר: אני רוצה לשבח את כל העובדות שהגיעו בתקופת הקורונה ומגיע להן את מלוא המחמאות ואפילו להכיר בהן כפרס ייחודי שהן באו בתקופת הקורונה, פחות מיגון, יותר מיגון, לטפל בקשיש.

שמואל סמי קידר: הקשיש לא רצה לקבל אותן, הקשישה לא רצתה לראות אותן, הן בעצמן פחדו, חלקן נבדקו, הן השקיעו את המאמץ והנפש כדי להשקיע ולתת לקשישים ובאמת מישהו צריך להתעורר במערכת האוצר במערכת המדינית, רבותי, צריך לתת להם את דברים.

שמואל סמי קידר: אני אומר שלושה דברים עיקריים ואהיה קצר.

שמואל סמי קידר: הגדרת התפקיד היא אבן היסוד.

שמואל סמי קידר: אם נגדיר את התפקיד נכון, ומדברים על זה, וכולם יודעים מה צריך לעשות, רק מישהו צריך להגדיר את זה, להכיר במקצוע כמקצוע חיוני, לתת לו הכרה מקצועית, לתת לו רישום כמו כל דבר, כמו נהג, כמו אחות מעשית, לתת לו את הדברים האלה ולעשות השתלמויות מסודרות בכל - - - הדבר האחרון שאני רוצה להגיד לכם, נגיף מס' 2 במערכת הקורונה זה הגימלה בכסף.

שמואל סמי קידר: הגימלה בכסף מדכאת את כל הפעילות.

שמואל סמי קידר: עושה נזק לזקנים כי הזקנים לוקחים את הכסף, ואמרת את זה בהתחלה, מעבירים את הכסף לילדים.

שמואל סמי קידר: רבותי, אין מה לעשות, המצב הכלכלי מאוד קשה, וכולנו יודעים ואנחנו יודעים יותר טוב מכם, כי אנחנו נמצאים בשטח עם המטפלות והמטפלים ויודעים מי באמת בא, מי רק - - - לוקח את הכסף ואת תיארת, נותנים בשחור, את כל הדברים האלה.

שמואל סמי קידר: אני הצעתי הצעה ואני מקווה שמהדיון הזה לפחות ייצא דבר אחד, כבר אמרתי את זה לאוצר.

שמואל סמי קידר: אי אפשר לבטל את הגימלה בכסף כי זה חוק, אנחנו הקאנו על זה דם, ניסינו לבטל את הבאת החוק הזה, אבל מישהו באזלת יד באיזה חוק הסדרים, העבירו מהר את החוק הזה.

טלי פלוסקוב: הצלחנו לצמצם את הנזק.

שמואל סמי קידר: אבל אפשר לעשות דבר אחר, שכל קשיש שיבקש את הגימלה בכסף, יחדש את הבקשה כל חודשיים ואז חלק מהם לא יחזרו, יגידו לילדים 'אנחנו רוצים לתת את למטפלות'.

שמואל סמי קידר: הגימלה בכסף רבותי היא נזק בראש ובראשונה לזקנים ואחרי זה למערכת.

שמואל סמי קידר: אני מאוד מקווה שיתנו על כך את הדעת, עם כל הדברים שאמרתם ולא אחזור, הנושא של הכסף, זה הרי סכום מצחיק לתת להם 29 שקלים על שעת עבודה.

שמואל סמי קידר: רבותי, זה מצחיק, זה לא הגיוני.

שמואל סמי קידר: כולם מכירים בזה אבל מישהו צריך לקבל החלטה.

שמואל סמי קידר: תודה רבה על המפגש הזה ויישר כח לכולם ושנמשיך ולפחות נגיע לתוצאות.

שמואל סמי קידר: תודה.

טלי פלוסקוב: תודה רבה סמי קידר.

טלי פלוסקוב: אתם עושים עבודה נפלאה במרכזי היום לקשיש, אנחנו עוקבים אחריכם וזה מאוד חשוב גם לקשישים וגם למי שמטפל בקשישים.

טלי פלוסקוב: עכשיו אני רוצה להעביר להתייחסות של עורך דין של ההסתדרות חגי הראל.

טלי פלוסקוב: תן לנו תמונת מצב מה קורה עם ההסכם הקיבוצי, איפה אנחנו תקועים, מי מהצדדים כאן לא מסכים עם מה שאנחנו רוצים לעשות, מעורבות של מי אנחנו צריכים כשלב הבא כדי כן להביא בשורה לאנשים האלה?

טלי פלוסקוב: אגב אני חייבת לומר לכם, אתם מבינים שאלמלא הקורונה אתם יודעים שהאולם הזה היה מלא, היינו צריכים לבקש את אולם ירושלים.

טלי פלוסקוב: אתם זוכרים את הדיונים הקודמים.

טלי פלוסקוב: אני יודעת שבזום נמצאים הרבה מטפלים ומטפלות ועל כך תודה.

טלי פלוסקוב: נקווה שבפעם הבאה נעשה משהו ביחד בחדר אחד.

טלי פלוסקוב: בבקשה אדוני.

חגי הראל: אני רוצה להודות לך שזימנת את הדיון הזה לטובת הזכויות של עובדות בטיפול הסיעודי, חשוב גם להודות ליוסי ברבי יו"ר האיגוד שמאז שהוא קיבל את התיק בהסתדרות והוא מופקד עליו יחד עם יו"ר ההסתדרות הם באמת העלו את זה לסדר היום וזה משהו שלא היה בעבר וזה מאוד חשוב, ואני גם רוצה להודות לדורון רז שהוא באמת שותף אמיתי והוא באמת אכפתי ויחד איתנו הוא מוביל את המשא ומתן על ההסכם הקיבוצי, וכמו שאמרת בתחילה לגבי ארנון בר דוד יו"ר ההסתדרות שהוציא את ההודעה וזה מאוד חשוב, לגבי ביטול הגמלה הכספית, ושם אנחנו רוצים להתחיל וגם להמשיך עם זה.

חגי הראל: לגבי ההסכם, אנחנו בשנה האחרונה מנהלים משא ומתן יחד עם דורון רז והאיגוד לגבי ההסכם הקיבוצי והטיוטה שלו, לצורך העניין הגענו לכל מיני הסכמות אבל יש בעייתיות מבחינת התקצוב של ההסכם.

חגי הראל: מדובר פה על הסכם בסדר גודל, ואני מדבר במונחים לפי מידע שקיבלנו, אין לי כרגע חוות דעת כלכלית שיכולה לתמוך בזה, אבל בערך תקצוב של 120 מיליון שקל.

חגי הראל: מאחר וכל ענף הסיעוד מתוקצב ב-7 מיליארד ₪ יש צורך בתוספות שהגענו אליהן במסגרת ההסכם, שתיכף אגע בכל הפרטים, בכ-120 מיליון שקל והשאלה היא מאיפה אנחנו לוקחים את התקציב הזה.

חגי הראל: יש לנו דווקא פתרון שאנחנו יכולים להציע ואגע בו בהמשך.

חגי הראל: הסטטוס של הענף היום, שרוב העובדות של הטיפול הסיעודי מועסקות אצל מספר זכאים.

חגי הראל: יש להן מבחינה משפטית וגם מבחינת הזכויות שלהן המון ליקויים, הן לא מקבלות תוספת ותק למשל במקום העבודה, מה קורה כשהן עוברות בין מעסיק למעסיק באותו מקצוע - - -

טלי פלוסקוב: סליחה שאני קוטעת באמצע.

טלי פלוסקוב: מה הן מפסידות במעבר בין חברה לחברה?

חגי הראל: הן מפסידות את הוותק שלהן, מבחינת חופשה, מבחינת הבראה, כל הזכויות הקוגנטיות שהן צריכות על פי החוק.

טלי פלוסקוב: רק לידיע

טלי פלוסקוב: ת

טלי פלוסקוב: כם הגשתי הצעת חוק שתאפשר - - -

חגי הראל: אני יודע זה מה שרציתי לומר.

חגי הראל: יש הצעת חוק שמדברת על צבירת וותק למטפלות - - - שאת הגשת, וזו הצעה מאוד חשובה ואם היא תעבור, אני מקווה - - -

טלי פלוסקוב: השר שמולי אמר לי שהוא בעד החוק הזה, אז ברגע שוועדת השרים תתכנס ננסה להכניס את ההצעה.

חגי הראל: וחשוב שנכניס את זה גם להסכם הקיבוצי כדי שזה ייכנס לתוקף של צו הרחבה.

חגי הראל: בעיות נוספות שיש זה שהעובדת מקבלת שכר בגין עבודה בפועל אצל המטופל, היא עושה דברים מעבר לפעמים והיא לא מקבלת על זה שכר, וזה משהו שגם צריך להסדיר.

חגי הראל: היום היא מקבלת שכר מינימום, וזה שכר מינימלי בעבודה מורכבת וצריך לזכור שרוב העובדות בגיל מסוים שהן לא, פחות כמו שהיינו רוצים שהן יהיו, - - -ולכן אנחנו רוצים גם לשמר את הענף.

חגי הראל: אנחנו לא יודעים מה יהיה בעוד 20 או 30 שנה, אבל מה שכן אנחנו יודעים זה שאוכלוסיית הקשישים גדלה, אוכלוסיית המטפלות מצטמצמת ואין מי שיגשר על הפער הזה, אנחנו צריכים לגדל כאן דור נוסף.

חגי הראל: מדובר גם בעבודה פיזית ומורכבת, ואין תוספת פרמיה שהעובדות צריכות לקבל וגם את זה היינו רוצים להכניס במסגרת ההסכם.

טלי פלוסקוב: גם פיזית וגם נפשית.

חגי הראל: חוץ מזה שגם השכר נמוך, אין גם הכשרה של בית ספר למקצועות הטיפול הסיעודי וזה משהו שחשוב לעשות כדי לתת לאותן עובדות מעין יתרון מסוים על עובדים אחרים, שלא כל אחד יוכל להגיד שהוא מטפל סיעודי.

חגי הראל: ברגע שתהיה הכשרה מקצועית, יהיה בית ספר והם יקבלו רישוי, נוכל גם להרים את התדמית של הענף וגם את הענף עצמו.

חגי הראל: העברה של גימלה כספית לטובת הטיפול בזכאי, דיברנו על זה וזה צמצום ופיטורי עובדות בענף.

חגי הראל: ריבוי מעסיקים זה משהו שאנחנו גם יודעים שיש, וזה חלק מהרגולציה שצריכה להיות גם.

חגי הראל: דיברנו על אי צבירת ותק.

חגי הראל: צריך להכיר במקצוע כעבודה מועדפת לחיילים משוחררים, כדי לגייס באמת גם עובדים חדשים.

טלי פלוסקוב: זה היה אבל לא הצליח, עד כמה שאני יודעת.

יוסי ברבי: אני רק אעדכן, אנחנו העברנו את זה, אנחנו יזמנו את המהלך הזה וזה עבר לפני הרבה זמן בכנסת בקריאה שלישית.

יוסי ברבי: צריך רק להפעיל את זה, תקנות, זה הכל.

יוסי ברבי: יש למעלה מ-5,000 - - -

טלי פלוסקוב: אפשר בבקשה להעביר לי את החוק שעבר ואז נראה למה זה לא - - -

יוסי ברבי: את יכולה להוציא, אבל אעביר לך.

יוסי ברבי: עזבו חיילים משוחררים שאומרים שהם לא ילכו לטפל בקשישים, אבל יש למעלה מ-5,000 בנות שירות לאומי שמשתחררות כל שנה, ובבדיקה שעשינו, הם ישמחו תמורת מענק השחרור, לבוא לעבוד בטיפול בקשישים וייתכן ואחר כך הן גם ילכו ללמוד אחיות.

טלי פלוסקוב: עבודה מועדפת.

יוסי ברבי: כן.

חגי הראל: לא ציינתי, אבל אני רוצה גם להודות לאלה לנטלי וגם לסמדר ולכל - - - ועד הפעולה שבאמת עושות עבודת קודש, הן מייצגות עשרות אלפי עובדות, אנחנו בקשר שוטף איתן, יחד אנחנו מנסים לעזור לכולן כדי שהן באמת תקבלנה את הזכויות שלהן.

חגי הראל: במסגרת המשא ומתן הגענו לעקרונות על תוספת תשלום של שעת עבודה בגין מעבר ממטופל למטופל, תוספת בגין ותק במקום העבודה, תוספת בגין מעבר קורס מקצועי, שי לחגים פעמיים בשנה, שזה יהיה מוסדר ולא נתון לחסדי המעסיק, הקמת קרן רווחה שזה משהו מאוד חשוב, שגם לעובדות תהיה קרן רווחה שהן יוכלו לצאת לנופש, סמינרים, השתלמויות מקצועיות.

יוסי ברבי: דרך אגב, הקמנו קרנות רווחה לכל עובדי אבטחה ושמירה וניקיון, כמעט 100,000 עובדים שנהנים היום מקרן רווחה אדירה על חשבון ההסתדרות.

יוסי ברבי: אנחנו לא מכניסים את היד לכיס של העובד.

טלי פלוסקוב: יפה.

חגי הראל: בנוסף, אנחנו רוצים במסגרת ההסכם מנגנון יישוב חילוקי דעות, ועדה פריטטית, על מנת לפתור בעיות של עובדות מול המעסיקים.

חגי הראל: זה בעיקר.

חגי הראל: מהם הקשיים?

חגי הראל: הקשיים העיקריים להגעת ההסכם זה שהמוסד לביטוח לאומי ומשרד האוצר רוצים לשפר את השכר, אבל דורשים שהמימון יבוא מתקציב המעסיקים.

חגי הראל: המעסיקים ובצדק, רוצים לשפר את השכר, אבל מצד שני בשיפוי משרד האוצר.

חגי הראל: השאלה היא איך אנחנו עושים את זה.

חגי הראל: אנחנו חשבנו שבמקום הגימלה הכספית, שייקחו את ביטול הגימלה הכספית ויממנו את התוספות לעובדות.

חגי הראל: כך נוכל להעביר - - -

טלי פלוסקוב: איך?

טלי פלוסקוב: לא הבנתי מה אמרת.

חגי הראל: במסגרת הביטול של הגימלה הכספית, הכספים שמיועדים לגימלה הכספית, שיועברו למימון ההסכם הקיבוצי וכך נוכל לפתור את הבעיה.

טלי פלוסקוב: זאת אומרת אלה שמקבלים היום כסף, שלא יקבלו?

חגי הראל: שלא יקבלו ויעבירו את זה לשכר של המטפלות.

חגי הראל: ככה גם נשמר את הענף ונוכל גם להגדיל אותו, שזה מאוד חשוב.

חגי הראל: יש עוד משהו שחשוב לציין, שהייתה החלטת ממשלה נדמה לי ב-31 למאי, שקבעה מפת דרכים לענף המטפלים בקשישים הסיעודיים, ובמסגרת חוות הדעת המשפטית להצעת החלטת הממשלה נקבע בסעיף 3 ש"מוצע לבצע פעולות שונות לפיתוח ההון האנושי, מיצוי זכויות המטפלים ושיפור תנאי העבודה כפי שמפורט בהצעה".

חגי הראל: ההצעה נותנת מפת דרכים לפי מדינות שחברות ב-OECD, איך אפשר לשפר את הענף, מה לעשות כדי לא להגיע למצב שבעוד מספר שנים לא יהיו מטפלים בענף ומספר הקשישים גדל לאור גידול במספר השנים שהקשישים חיים, ואז בכלל באופן יחסי בענף, איך אנחנו גם משמרים אותו.

טלי פלוסקוב: אני שמחה מאוד לשמוע על ההצעות שלכם, לגמרי אפשר להפוך אותן לתכנית פעולה, ושוב אני אומרת, צריכים להיות שותפים.

טלי פלוסקוב: לשבת בשולחן, בחדר, נציג של ההסתדרות ונציג של חברות נותנות השירותים, נציג המטפלות, נציג הביטוח הלאומי, נציג האוצר ולסגור את הדברים.

טלי פלוסקוב: חבר'ה, הגיע הזמן לסגור את הדברים.

טלי פלוסקוב: דיונים, דיונים, דיונים זה מצוין, אנחנו צריכים להגיע כאן לפתרון, וכבר היום שמעתי כמה פתרונות מאוד טובים.

טלי פלוסקוב: נציג האוצר בבקשה.

טלי פלוסקוב: איך אתה מרגיש אחרי הדיון ומה אתה חושב על זה?

רונן בודנרו: אני אפתח ואומר שזה לא כל כך התחום שלנו, אני מאד מתחבר להרבה דברים שנאמרו, אבל אנחנו לא אחראים על התחום סיעוד הזה ספציפית.

טלי פלוסקוב: מי אחראי?

רונן בודנרו: להבנתי מדובר באחריות של אגף תקציבים.

טלי פלוסקוב: תודה.

טלי פלוסקוב: בוא נלך לאגף תקציבים.

טלי פלוסקוב: נתנאל בוקר טוב.

טלי פלוסקוב: תן לנו בשורה, תן לנו להרגיש שאנחנו עושים משהו.

נתנאל אשרי: אני אעדכן בהמון בשורות טובות.

נתנאל אשרי: דבר ראשון באמת כמו שנאמר כאן עברה החלטת ממשלה ממש לאחרונה שבאמת משרטטת את מפת הדרכים לענף הזה, יש כאן הודעות בהחלטת הממשלה של הביטוח הלאומי על פעולות שכל כולן בכיוון שעלה בדיון הזה, לדון במעמד, לשפר את ההכשרות ועוד כל מיני דברים שעשו פה לדעתי עבודה מדהימה וגם אנחנו מהיכרותנו את יכולות התפעול של הביטוח הלאומי בטוחים שזה יקרה על הצד הטוב ביותר, בטח ובטח כשזה התקבל בהחלטת ממשלה.

נתנאל אשרי: יחד עם זאת, נספר שיש מכרז סיעוד חדש שמטפל בחלק ניכר מהבעיות שעלו כאן בדיון, בפרט למשל הסיפור של השכר עבור מעבר בין קשישים שכרגע תקוע.

טלי פלוסקוב: החלטת הממשלה שאתה מדבר עליה, היא עם גיבוי תקציבי?

נתנאל אשרי: בשלב הזה היא לא החלטת ממשלה תקציבית ולכן היא יכלה לעבור.

נתנאל אשרי: אני מניח שבעבודת הצוותים לקראת תקציב 2021 נוכל לדבר, יהיו דרישות, במסגרת סדרי עדיפויות נדע איך לארגן את האירוע.

נתנאל אשרי: בינתיים אנחנו מחכים להמלצות המקצועיות ולתהליכים שצריכים לקרות מכח החלטת הממשלה, ואני גם אומר, בשלב הזה לא הייתה אפשרות להעביר החלטת ממשלה תקציבית, כולנו מבינים את זה.

טלי פלוסקוב: מי צריך לתת לכם את ההמלצות המקצועיות שאתה מדבר עליהן?

נתנאל אשרי: אנחנו בשיח גם עם הביטוח הלאומי, וכמו שאמרתי יש מכרז שמונח על השולחן.

טלי פלוסקוב: אבל הבנתי שדחיתם את המכרז לסוף 2021.

טלי פלוסקוב: אנחנו בסוף 2020.

יוסי ברבי: עכשיו צריכים מימון להסכם הקיבוצי.

יוסי ברבי: מימון.

טלי פלוסקוב: אני רוצה עכשיו לעשות מכרז, זה משהו אחר.

טלי פלוסקוב: כרגע אנחנו צריכים הסכם קיבוצי וכרגע אמרו לי פה שענף שמתוקצב על ידכם ב-7 מיליארד שקל מבקש תוספת של 120 מיליון.

יוסי ברבי: לא, זה יותר מ-120 מיליון.

יוסי ברבי: זה יותר מ-120 מיליון.

טלי פלוסקוב: אתה יודע מה, 200 מיליון.

טלי פלוסקוב: 7 מיליארד, 200 מיליון, זה אחוז כל כך נמוך ממה שאתם מתקצבים, וזה בעצם ישפר, זה בונה את הענף מחדש.

טלי פלוסקוב: אני מקווה ששמעת מה שאמרנו פה, אני חוזרת ואומרת, חברים, קחו את זה ברצינות.

טלי פלוסקוב: אתה עדיין צעיר, אני לא יודעת באיזה גיל ההורים שלך.

טלי פלוסקוב: אתה מבין שאם לא נעשה את זה עכשיו לא יהיה מי שיטפל בהורים שלכם?

טלי פלוסקוב: אף אחד לא יבוא לעבוד שם.

טלי פלוסקוב: מי שבא לעבוד אלה אנשים שכבר יותר מבוגרים מהעליה הגדולה של שנות ה-90.

טלי פלוסקוב: זהו, נגמרו הפראיירים, לא יהיה.

טלי פלוסקוב: אין דור חדש.

יוסי ברבי: הם לא יכולים להתלות ממכרז למכרז.

יוסי ברבי: הם דחו עכשיו את המכרז לסוף 2021.

יוסי ברבי: תתקצבו, לא 120, לא 200, גם חצי מיליארד שקל.

יוסי ברבי: גם 500 מיליון, על דבר כזה אדיר שיש לו מטרות חברתיות, על מה הם מדברים?

טלי פלוסקוב: בדיוק.

טלי פלוסקוב: יופי, מנכ"ל הביטוח הלאומי הצטרף.

טלי פלוסקוב: שימחת אותי שבאת.

יוסי ברבי: אני בטוח שהוא ישמח שיעבירו אליו כמה מאות מיליוני שקלים לתקצב את הדבר הזה.

יוסי ברבי: ברשותך אדוני המנכ"ל, אנחנו נמצאים בנקודה מאוד חשובה.

יוסי ברבי: אני מאמינה שאתה כאדם כן התחברת לכל מה שנאמר כאן, ברור לך שהסוגיה הזאת חייבת להגיע לפתרון ויש כאן כמה הצעות.

יוסי ברבי: בלי האוצר אנחנו לא נצליח לעשות שום דבר.

יוסי ברבי: הגיע הזמן שאתם תתנו את החלק שלכם לדבר הזה.

יוסי ברבי: חוץ מהדברים הנפלאים שהועלו פה שהם ללא קשר לשכר, אבל אם האישה שהייתה כאן מספרת לי שמטפלת בעובד סיעודי שאם הוא כן היה במערכות הוא היה קשור למשרד הבריאות, ושם אתם מתחילים את המכרז מ-35 שקלים והיא היום אחרי 30 שנות ותק במקצוע מקבלת 30 שקלים לשעה.

יוסי ברבי: אתם שומעים את עצמכם?

יוסי ברבי: אני אומרת לכם עוד פעם, האנשים האלה שתקו הרבה שנים.

יוסי ברבי: היום לא הם ולא אנחנו, לא נשתוק.

יוסי ברבי: אני לא יודעת אם אתה מעורב בזה אבל אני אגיד לך, האנשים האלה היו מוכנים לצאת להפגנה מול משרד האוצר בתקופה של הקורונה ואני עצרתי אותם וביקשתי מהם שלא יסכנו את עצמם ואת המטופלים שלהם והאנשים האלה הקשיבו לי, ובאתי לשר האוצר ואמרתי לו את כל הדברים האלה והוא אמר 'אני מבין שפה אנחנו צריכים להתערב'.

יוסי ברבי: אתם אנשי האוצר, אתם אלה שיושבים על התקציבים, אתם צריכים להבין שהגיע הזמן לפתור את הסוגיה הזאת.

יוסי ברבי: הם מבקשים שאנחנו נכריז סכסוך עבודה ונשבית את המטפלות.

טלי פלוסקוב: בבקשה, תחשבו כמה אתם תפסידו.

יוסי ברבי: עו"ד חגי הראל יכין סכסוך עבודה, נשבית את ענף המטפלות ולא יהיה טיפול סיעודי.

טלי פלוסקוב: אני רוצה להגיד לך יוסי, אתה יודע מה אני מרגישה פה?

טלי פלוסקוב: אני פה מרגישה ניצול.

טלי פלוסקוב: ולמה?

טלי פלוסקוב: כי האנשים האלה שמטפלים בקשישים, למה הם לא עושים את מה שאתה אומר?

טלי פלוסקוב: כי הם דואגים למטופלים שלהם.

טלי פלוסקוב: כי הם מבינים שאם הם לא יבואו היום אליו לא יהיה לו מה לאכול ולא יהיה מי שיקלח אותו והוא יפול וחס וחלילה עוד דברים נוראיים.

טלי פלוסקוב: אז לנצל את זה?

יוסי ברבי: זה יהיה אותה התוצאה של הגימלה בכסף, מה שקורה, זה יקרה הדבר הזה.

טלי פלוסקוב: בבקשה.

טלי פלוסקוב: אז לנצל את זה?

טלי פלוסקוב: אם לא תבינו את הדיונים ואת הבקשות ואת ההצעות ששמים כאן על השולחן ולא תציעו לנו 'הנה, זה הפתרון', לא תהיה ברירה.

טלי פלוסקוב: אני אגיד לאנשים האלה 'לכו תעשו' ותראו בכמה אנשים תפגעו.

יוסי ברבי: בלי לפגוע בו, אבל אני הייתי רוצה לראות את השר ישראל כץ על המסך כדי שייתן תשובות.

טלי פלוסקוב: בפעם הבאה אנחנו נזמין גם את השר.

יוסי ברבי: מבלי לפגוע בנתנאל ובכל אגף תקציבים.

יוסי ברבי: חיים כץ, את, יחד עם שפיגלר וכל הגורמים והשר ישראל כץ, לא רמה לסגור עניין כזה, בסך הכל מדובר בכמה מאות מיליוני שקלים, כשמדובר בסדר גודל של תקציב כזה, מאיר שפיגלר - - -

טלי פלוסקוב: ברור.

טלי פלוסקוב: אני חוזרת, בתקציב של 7 מיליארד שקל 200 מיליון להוסיף, מה זה?

טלי פלוסקוב: ואני יודעת שעכשיו אתם מצאתם לפתרונות קורונה 100 מיליארד שקל.

טלי פלוסקוב: אני אומרת שזה גם פתרון קורונה.

יוסי ברבי: ולעצור את הגימלה בכסף.

יוסי ברבי: ממש עכשיו.

טלי פלוסקוב: נתנאל, אני רוצה קודם כל שתתייחס לדברים שאמר עכשיו חגי הראל.

טלי פלוסקוב: מה עם ההסכם הקיבוצי?

טלי פלוסקוב: למה אני צריכה לחכות למכרז הבא שאתם מדברים על סוף 2021, שגם זה אני לא מבינה למה, כדי להתחיל לשלם מעבר מקשיש לקשיש?

טלי פלוסקוב: זה הגיע לבית המשפט ואתם עדיין מחכים למשהו.

טלי פלוסקוב: למה?

טלי פלוסקוב: תן לנו בבקשה תשובות.

טלי פלוסקוב: אחר כך אתן לאיש היקר שהצטרף אלינו, מנכ"ל הביטוח הלאומי.

נתנאל אשרי: לגבי המטרות, אני חושב שאנחנו במטרות משותפות.

נתנאל אשרי: אנחנו לא לא מבינים, להיפך, אנחנו מבינים היטב את הסיטואציה, ובגלל זה הושקעו פה שעות רבות ומאמצים רבים בשיתוף פעולה עם הביטוח הלאומי, כדי לבנות מכרז חדש.

נתנאל אשרי: אנחנו כן חלוקים על האמצעים ליישום המטרות האלה, כשאנחנו חושבים שכלי העבודה האפקטיבי הוא פרסום מכרז חדש ולא הסכם קיבוצי.

טלי פלוסקוב: אז למה 2021?

נתנאל אשרי: אז המחלוקת היא לא ברמת העקרונות, היא ברמת האמצעים.

נתנאל אשרי: מכרז הסיעוד החדש שמונח לפתחנו היה אמור להתפרסם בסוף 2019 והתעכב מסיבות כאלה ואחרות, האמת שאני שומע מכם שהעיכוב צפוי להגיע עד 2021 ועד עכשיו לא הכרתי את זה.

נתנאל אשרי: אז אני אשמח לשמוע, בטח מנכ"ל הביטוח הלאומי גם יגיד איפה הוא רואה את הדברים כרגע.

נתנאל אשרי: לגבי האמירות על הניצול, אני חושב שזו אמירה שקשה מאוד לקבל ולשמוע אותה, כמו שאמרתי, המטרות שלנו דומות וכולנו מבינים את הסיטואציה גם של הענף הזה, גם של המטופלים וגם של המטפלות.

נתנאל אשרי: ביחס לדבריו של חגי הראל, אני חושב שההצעה להעביר את הכסף מהזכאים לטיפול, במקום הגימלה בכסף למטפלות, אני לא יודע מאיפה להתחיל, היא פשוט לא תעלה על הדעת, והיו"ר את צריכה לדעתי להיות הראשונה לומר את זה, שזה לא יכול לבוא על חשבון הקשישים.

נתנאל אשרי: יש מכרז, השינויים שנעשו בו הם לא זולים, היה פה כסף על השולחן, הוא יתפרסם, הוא ישפר משמעותית את המצב של המטפלות בצורה מאוד מיידית, ויכול להיות שהכלי הזה של ההסכם הקיבוצי פשוט יתייתר מעצמו.

יוסי ברבי: לעולם בלי הסכם קיבוצי זה לא יתיישר.

טלי פלוסקוב: ברור.

יוסי ברבי: אנחנו מהניסיון שלנו ממכרז למכרז, אם אין הסכם קיבוצי זה - - -

טלי פלוסקוב: זה אומר שאתם חזקים.

טלי פלוסקוב: זה אומר שאתם יכולים להשפיע ולתת להם לקבל החלטות ברוח הדברים שאנחנו מדברים כאן.

טלי פלוסקוב: ואם אנחנו - - -

יוסי ברבי: אבל זה מוביל להחלטה שונה ממה שאז בזמנו אמרת למטפלות 'חברות, באחריות שלנו אתן לא יוצאות להפגנה, לא משביתות עכשיו מערכת שלמה'.

יוסי ברבי: כנראה שהם מבינים רק בכוח.

טלי פלוסקוב: קודם כל תודה לכולם.

טלי פלוסקוב: הפיוזים שלי כבר די גבוהים, אבל הדיון הבא ממש צריך להתחיל, ואני קודם כל רוצה להודות באופן אישי למנכ"ל הביטוח הלאומי שאני יודעת שעשה מאמצים מאוד גדולים כדי בכל אופן להכנס לדיון בוועדה.

טלי פלוסקוב: מאיר שפיגלר, אדוני, אנחנו כל כך מעריכים אותך על כל הדברים הנפלאים שעשית בביטוח הלאומי בתקופה הזאת.

טלי פלוסקוב: בוא נחשוב איך גם בתחום הזה אנחנו עושים שינוי.

טלי פלוסקוב: אי אפשר להמשיך כמו שזה, אי אפשר.

טלי פלוסקוב: גם אנחנו לא ניתן ואני גם בטוחה שגם אתה מבין, אנחנו מבינים שצריך לעשות שינוי, כולם פה בקול אחד אומרים שהמצב לא בריא, לא טוב, צריך לשנות.

טלי פלוסקוב: איך משנים?

טלי פלוסקוב: תן לנו אתה מצד המערכת את ההבנה שלך לגבי גימלה כספית, לגבי הסכם קיבוצי, לגבי המכרז, לגבי תנאי השכר, לגבי החלטת בית המשפט שאומר שצריך לשלם ומי שאומר 'נחכה למכרז', אני לא מבינה למה אנחנו צריכים להמתין.

טלי פלוסקוב: אשמע אותך ובסוף הדיון אומר מה אני ממליצה.

מאיר שפיגלר: קודם כל כבוד היו"ר תודה רבה, הייתה אי הבנה ולכן גם לא הגעתי לכאן בתחילת הדיון וביקשתי שארנה זמיר תשתתף בזום מטעם הביטוח הלאומי, למיטב ידיעתי היא כך גם עשתה.

מאיר שפיגלר: לא זכיתי גם לקבל קישור ולכן לא שמעתי את כל הדיון, למרות שסיכמנו שישלחו לי קישור לא שלחתם קישור, ולכן לא יכולתי להתחבר ולשמוע את מה שהיה עד כה.

מאיר שפיגלר: יכול להיות שאחזור על דברים שאולי כבר נאמרו כאן, אז אני מראש מתנצל.

טלי פלוסקוב: זה בסדר.

מאיר שפיגלר: אנסה לגעת בדברים אחד לאחד.

מאיר שפיגלר: קודם כל בנושא של השכר, כן, אנחנו חושבים שהשכר לא מתאים למטפלים ומטפלות שנדרשות לטפל באנשים קשי יום מבחינת היכולת שלהם לתפקד באופן עצמאי, יש כאלה שבכלל לא מבינים מה המשמעות של המונח 'תפקוד' ומטפלים ומטפלות סועדים אותם.

מאיר שפיגלר: מדובר באנשים שהם לא בני ינקותה, הם כבר נמצאים במצב ברוב המקרים של חוסר אונים, ולא יכול להיות שהאדם שנדרש לטפל בהם, שכל אחד יחשוב שמדובר בהורים שלו, יקבל 29 שקלים ו-12 אגורות לשעה, שכר מינימום, עם עוד איזו תוספת ממוצעת של 4% שהחברות רשאיות לתת לעובדים.

מאיר שפיגלר: אנחנו עוד בשנת 2018 פנינו לחשכ"ל, לסגנית החשכ"ל וביקשנו לערוך שימוע עם החברות הסיעודיות לעניין מה השכר הראוי והמתאים להיות מנת חלקם של ה מטפלים והמטפלות ומאז אנחנו לא מפסיקים לומר את זה, זה לא יצא אל הפועל לצערי הרב ב גלל שלא אנחנו קובעים את פני הדברים לבד, ואנחנו עדיין עומדים על כך שכדי לקבל מענה ראוי לאלה שזקוקים לו, הם אלה שנשאו על הכתפיים שלהם את כל מה שהיה מאז קום המדינה ועד לעת הזו, לא יעלה על הדעת שייקחו אנשים בשכר מינימום והם אלה שיסייעו בידם.

מאיר שפיגלר: זה גם פוטנציאל אדיר למעשים לא ראויים בין מה שמגיע לאנשים שזכאים לקבל את קיצבת הסיעוד לבין מה שניתן להם בפועל, וכולם יודעים במה מדובר, אגב שלא מדברים על זה בקול רם, ונמצא כאן דורון רז אני נמצא איתו בקשר רוב הזמן רציף, הוא יודע על מה אני מדבר והוא בעצמו גם העלה את הסוגיה הזאת באחת מההודעות שהוא העביר אלי, הוא טיפל במשהו נקודתי שהובא לידיעתו.

מאיר שפיגלר: אני אומר בכאב, זה לא משהו נקודתי.

מאיר שפיגלר: אני אומר את זה באמת בכאב, ותזכרו שאלה שאמורים לדאוג לכך שהם יקבלו את כל מה שמגיע להם, הם לא מסוגלים לעשות את זה.

מאיר שפיגלר: הם בדיוק החוליה החלשה שאנחנו צריכים לדאוג לה והם כבר לא יכולים לדאוג לעצמם, לכן צריך לעשות את הכל כדי שמה שמגיע להם יינתן להם בזכות מלאה וכדי שזה יהיה גם באופן מעשי ראוי לתגמל את אלה שאמורים לספק את השירות הזה בצורה שהיא מעל לשכר מינימום שניתן להם כעת.

מאיר שפיגלר: על זה בכלל אין עוררין, ואנחנו אומרים את זה קבל עם ועדה כל הזמן.

מאיר שפיגלר: מכאן אני מגיע לנושא המכרז.

מאיר שפיגלר: כן, המכרז, בעצם הסתיים.

מאיר שפיגלר: לצערי הרב לא ניתן בו ביטוי בסוגיית השכר שניתן למטפלים ולמטפלות, אבל אנחנו ביקשנו שם ואני חושב שזה אינטרס גם של החברות הסיעודיות וגם על זה דיברתי עם דורון רז, לאפשר לנו לפקח ולבקר על כל מערך הספקת שירותי הסיעוד באמצעות המטפלים והמטפלות, כי מדובר בהיקף תקציבי של מעל 8 מיליארד שקל בשנה, לעניות דעתי זה כבר תופח, כשיש משרדי ממשלה שלא מגרדים 1/10 מהתקציב הזה, ויש שם מערכת שלמה של פיקוח ובקרה ומנגנון, ואלף ואחת פונקציות.

מאיר שפיגלר: חבר'ה, מדובר בכספי ציבור מבחינתנו, לא יעלה על הדעת שלא יהיה פיקוח ראוי והדבר הזה נמצא לפתחו של אגף תקציבים, הם יודעים את זה, וזו הסיבה שהמכרז נכון לרגע זה עדיין לא יצא לאויר העולם.

מאיר שפיגלר: הם גם עשו מעשה ופנו לתקשורת לתקוף אותי ולאלץ אותי לעשות את מה שחשבתי לנכון שאין צורך לעשות, זה לא היה היום בהגינות, זה היה לפני כשנה, ואני לא אעשה את זה, כי לא אקח על עצמי מצב שבו מתפרסם מכרז בהיקף שכזה ואני לא מסוגל לפקח ולבקר על הנעשה בכספים שהם כולם מתועלים לטובת המכרז הזה.

מאיר שפיגלר: לא יקום ולא יהיה.

מאיר שפיגלר: הם יודעים את זה טוב מאוד.

מאיר שפיגלר: אנחנו נמצאים איתם בדין ודברים, וברגע שזה ייסגר המכרז גם יפציע לאויר העולם.

מאיר שפיגלר: אנחנו לא רוצים למנוע אותו למרות שאני אומר לך דורון, ואתה יודע את זה טוב מאוד, אנחנו חושבים שהשכר צריך להיות ראוי יותר מהשכר שנמצא בבסיס הליך המכרז, אתה יודע את זה טוב מאוד.

דורון רז: נכון.

יוסי ברבי: אני רוצה שתפרט קצת את מה שאמרת עכשיו, גם בשביל הפרוטוקול.

יוסי ברבי: לגבי בסיס השכר.

מאיר שפיגלר: אגב, גם לך אמרתי את זה, גם בישיבות שהיו לנו בהסתדרות אמרתי את זה, עוד עם היו"ר הקודם שלך שהיום הוא שר המשפטים.

דורון רז: אפשר להגיד לזכותו של מר מאיר שפיגלר שהוא על כל במה אומר שצריך לשפר את שכר המטפלות - - -

יוסי ברבי: כן אבל הוא מנכ"ל המוסד לביטוח לאומי.

דורון רז: זה לא הוא, זה האוצר.

דורון רז: הוא לא יכול לשפר, רק אם האוצר ייתן לו תקציב לזה.

מאיר שפיגלר: יוסי, אתה יכול לעשות מה שאתה רוצה?

יוסי ברבי: במסגרת התפקיד שלי.

מאיר שפיגלר: מאה אחוז גם אני במסגרת התפקיד שלי.

יוסי ברבי: התפקיד שלך הוא תפקיד בכיר ביותר ואני שמח שאתה אומר את זה על משרד האוצר, כי אני מבין אותך שהידיים שלך כבולות, אז קצת יותר לפרט בנושא הזה שהשר ישראל כץ יקשיב למה שאתה אומר.

טלי פלוסקוב: אבל דעתו של מנכ"ל הבטוח הלאומי קריטית בסיטואציה הזאת.

מאיר שפיגלר: אנחנו מבחינה מקצועית לא מקלים ראש בעניין, על כל צעד ושעל אומרים את דברינו בריש גלי, לא בהסתר ולא במשתמע, בסדר?

מאיר שפיגלר: והדברים האלה הם מאז 2018.

מאיר שפיגלר: בסמוך לאחר כניסתי לתפקיד, לא מאתמול ולא לפני הקורונה, בסמוך לפריצתה, הרבה הרבה לפני כן, ויעידו על כך אותם אנשים שהיו שותפים לדבר המעשה.

מאיר שפיגלר: לעניין השעות, הסיפור של המרת שעות טיפול בכסף או בעצם איפשור לאנשים לקחת שעות טיפול בכסף הוא תולדה של משבר הקורונה.

מאיר שפיגלר: אנשים שמקבלים שעות סיעוד ברובם הם באוכלוסיות סיכון, הם פחדו, גם את הסיפור הזה לא עשינו בחטף ובהסתר, דורון יודע את זה ואני שוחחתי איתו על זה הרבה פעמים, פשוט אנשים פחדו שייכנסו אליהם הביתה אנשים.

מאיר שפיגלר: גם המטפלים והמטפלות נמצאים בכמה מקומות בעת ובעונה אחת, ואפילו לעניין זה אם זכור לך, עשינו מעשה עם הסיפור של בתי האבות, לדאוג לכך שהמטפלים הספציפיים יהיו רק בבית האבות ולא ילכו לתת שירותים גם במסגרות אחרות כדי למזער ככל שניתן את רמת הסיכון של ההדבקה ההדדית.

טלי פלוסקוב: אנחנו מדברים כאן שמצד הביטוח הלאומי יש שיווק אגרסיבי של גימלה בכסף.

טלי פלוסקוב: זה מה שאני שומעת מאנשים.

יוסי ברבי: אני רוצה לעדכן, זה התחיל לפני מרץ, הנושא של גימלה בכסף.

מאיר שפיגלר: דורון טוען את זה, אין סיכוי שאני לא אגיב על הדברים.

מאיר שפיגלר: אני לא אתחמק מכלום.

מאיר שפיגלר: מה שקרה, פשוט אנשים פחדו לקבל למחיצת ביתם אנשים זרים, מבחינתם הם זרים, אני יכול להגיד בקטן על אנשים שקרובים אלי, משפחתי, הם מפחדים.

מאיר שפיגלר: הם לא נותנים לילדים להתקרב אליהם, עזבי מטפלים ומטפלות, הם לא רוצים שהילדים יבואו.

מאיר שפיגלר: והנכדים וודאי שלא עומדים על הפרק.

מאיר שפיגלר: אנחנו חשבנו באותה נקודה, בנסיבות שהיו, ובאחריות שלנו, ואגב מדובר בזכות אלמנטרית של הזכאים, ברגע שהם זכאים לקבל שעות סיעוד, מבחינתי אני רוצה לתת להם אותן.

מאיר שפיגלר: ואם הם לא לוקחים את שעות הסיעוד ומבקשים להמיר אותן בכסף בנסיבות שהיו, נתנו להם את האפשרות לעשות את זה.

יוסי ברבי: ואתה בודק את המצב של הקשישים האלה?

מאיר שפיגלר: כן.

מאיר שפיגלר: זה לא אוטומטי.

יוסי ברבי: חבל שלא שמעת את ח"כ אבוטבול.

מאיר שפיגלר: ההבדל ביני לבינך הוא שאתה מסתכל רק על צד אחד של המתרס ואנחנו מסתכלים על כל התמונה.

מאיר שפיגלר: יוסי, אנחנו מכירים שנים, תעזוב.

יוסי ברבי: לא, מאיר, יש לנו מצד אחד את המטפלות, מהצד השני את הקשישים - - -

טלי פלוסקוב: חברים סליחה, בואו נעצור, וניתן למנכ"ל הביטוח הלאומי לסיים כי אני מוגבלת בזמן, בעוד 3 דקות אני צריכה להתחיל דיון אחר וביקשתי דחיה של 10 דקות.

מאיר שפיגלר: אני ברשותך מראש מוותר על ההתנגחות וההתנצחות עם כל אחד מהנוכחים כאן, גם עם יוסי שמחוץ לכתלי הוועדה יש לנו קשר חברי.

מאיר שפיגלר: אז אני אומר את הדברים הבאים, אלה היו פני הדברים, לא מדובר בימים כתיקונם, מדובר במשבר שאף אחד לא חלם שיהיה מנת חלקנו וכן, במצבים שכאלה מתקבלות החלטות וחלק בלתי נפרד מהאחריות של כל מערכת, ודאי וודאי מערכת שמשרתת את הציבור הרחב, וזה מה שעשינו, ואני אומר לכם שאני גאה בכך.

מאיר שפיגלר: אני אומר בקול רם, אני גאה בכך.

מאיר שפיגלר: לעניין העכשווי, אנחנו נמצאים עם דורון בקשר, יש תלונות על כך שלכאורה אנשים מטעם הביטוח הלאומי, אלה התמונות שמביא לידיעתנו ולפתחינו דורון, לכאורה מנסים לעודד זכאים להמיר את שעות הסיעוד בכסף, אני אומר בקול רם, מבחינתנו לא בא' רבתי.

מאיר שפיגלר: לא יקום ולא יהיה.

מאיר שפיגלר: אנחנו מוציאים חוזרים בנושא הזה, יצא חוזר גם לאחרונה, אנחנו בודקים היום יותר מאשר בעבר כל פניה שיש בה כדי לבקש המרת שעות סיעוד בכסף לראות שהיא אכן מוצדקת ומבוססת והיא לגופו של עניין ולא משיקולים זרים, אחרים, של כדאיות כזאת או אחרת, כך הדבר בצורה זהה לחלוטין ככל שמדובר בבני משפחה שסועדים את הזכאים לשעות סיעוד ומבקשים להמיר את השעות בכסף, אנחנו בוחנים את זה, בודקים את זה.

מאיר שפיגלר: רק לאחרונה – אני לא יודע אם אורנה זמיר אמרה את זה – ערכנו נוהל מסודר, הם שקדו עליו לא מעט זמן, שהוא מפורט מאוד, באיזה מקרים ובאילו נסיבות ראוי ונכון להיעתר לבקשה לקבל במקום שעות הסיעוד שווה ערך בכסף.

מאיר שפיגלר: הנוהל הזה במקרה גם לטובת הישיבה היום עברתי עליו אישית אתמול, הייתה ישיבה קודמת לזה לפני כשבועיים והנוהל המסודר הזה יהפוך להיות בסיס קבלת ההחלטות של כל הבקשות שיופנו לכל הסניפים של הביטוח הלאומי בארץ.

מאיר שפיגלר: אני רוצה לציין, במהלך תקופת הקורונה נוספו כ-26,000 זכאים.

טלי פלוסקוב: את זה אמרתי, 30,000

מאיר שפיגלר: - - - זכאים לקבל שעות סיעוד וקצבת סיעוד, אל ייקל הדבר בעיניכם.

מאיר שפיגלר: זה אומר שהביטוח הלאומי הבין את גודל השעה ואת המשמעות של הצורך לתת סיעוד לאנשים שנקלעו למצוקה והם זקוקים לשעות האלה, ואלה שקיבלו שעות סיעוד בכסף, הם בסדר גודל של כ-16,000 כלומר פחות מהתוספת שנוספה למערכת קבלת זכאות לקצבת סיעוד.

מאיר שפיגלר: אנחנו לא מקלים ראש, לא רוצים להפוך את האפשרות לקבל שעות בכסף למשנה סדורה שלנו, לא, אנחנו מודעים לצורך לדאוג לכך שאנשים יקבלו שעות בעין, ושהמטפלים והמטפלות לא יאבדו את מקום פרנסתם.

מאיר שפיגלר: אנחנו מודעים לכל המצב, לא רואים את הדברים בצוהר מסוים אחד, אלא משתדלים להסתכל על כל מארג המרכיבים של התמונה, ובכל זאת אנחנו לא יכולים להקל ראש גם במצב שבו אנחנו נמצאים.

מאיר שפיגלר: היה גל ראשון, כולם חשבו שהוא יפוג ולא יהיה גל שני, בא גל שני והיום כבר מדברים על גל שלישי שהלוואי ולא יהיה, אנחנו לא יכולים להתעלם מהמציאות העובדתית שאנחנו מצויים בה ואנחנו צריכים לתת מענה לצרכים של האזרחים הוותיקים, ככלל, ובעת הזו בפרט.

יוסי ברבי: אני רוצה רק משפט אחד.

יוסי ברבי: אגף הסיעוד הוציא איגרת לפני כשבוע שהוא כתב בה 'המצב התייצב, תפנו אתם למטופלים שלקחו כסף, תשכנעו אותם לחזור חזרה לקבל טיפול בעין' זאת אומרת הוא הכיר בצורך ובמצב שהשתנה.

יוסי ברבי: זאת אומרת מאיר, שהביטוח הלאומי צריך לקבל החלטה עכשיו 'הייתי טוב, הבנתי את המצב הרגיש שהיה, אנחנו עכשיו לאור האיגרת הזאת מקבלים החלטה לעצור את הגימלה הכספית שנקראת גימלת קורונה.

יוסי ברבי: זה מה שצריך לעשות, שום דבר אחר לא.

מאיר שפיגלר: אני רוצה לענות ברשותך.

טלי פלוסקוב: בקצרה בבקשה.

מאיר שפיגלר: אני לוקח אותך בכוונה לתסריט קיצוני, סתם בשביל ללכת ולהמחיש בצורה יותר נוקבת את העניין.

מאיר שפיגלר: בנאדם בן 90 רועד מפחד לצאת מהבית שלו, מגיע לו בדין מוחלט לקבל שעות סיעוד, הוא לא רוצה שמישהו יכנס לביתו, נראה לך שלא אתן לו את מה שמגיע לו בכסף?

מאיר שפיגלר: תאר לך - - - לא יקום ולא יהיה.

יוסי ברבי: מאיר, אני איתך בזה, זה מצב קיצוני.

יוסי ברבי: זה לא הכלל.

טלי פלוסקוב: זהו, חברים, אני נאלצת לעצור אתכם.

טלי פלוסקוב: אני באמת רוצה להודות לכל מי שהיה פה, בכנסת, למנכ"ל הביטוח הלאומי ברגע האחרון אמנם, ונאמרו פה הרבה דברים שאני מאוד הייתי מבקשת ממך לשמוע את כל הדיון באתר הכנסת כי עלו שם דברים בעיני מאוד חשובים ונכונים.

טלי פלוסקוב: כל מי שלקח חלק כאן בדיון, כל מי שהיה איתנו בזום, לחברי הכנסת שכיבדו - - -

מאיר שפיגלר: הערה קטנה, חשוב לי להגיד, דורון יכול להעיד על כך שאנחנו, הביטוח הלאומי, הראשון שנקרא לדגל גם לעניין הנושא של שירות חיוני, גם לעניין כל עזרי הבטיחות, לכל המטפלים והמטפלות, שישמעו כאן כולם, עשרות מיליוני שקלים.

מאיר שפיגלר: אין לנו כלום נגדם, אנחנו עושים את זה כי אנחנו מאמינים בזה כי זו השליחות והחובה שלנו כאחד.

יוסי ברבי: מאיר לא היית כאן, אני אמרתי את זה בתחילת הדברים ושיבחתי על מה שאתם ואתה עשית.

טלי פלוסקוב: אני רוצה רק לחזק את מה שאה אומר, אדוני מאיר שפיגלר.

טלי פלוסקוב: באמת אני רוצה להגיד לך, כולנו רואים את רוח הדברים שאתה מוביל בביטוח הלאומי והיא באמת ראויה להערכה הכי גדולה שאפשר.

טלי פלוסקוב: לך אישית ולכל מי שמתעסק, וכל העובדים.

טלי פלוסקוב: תראו, התחושה שלי היא שלא סיימנו את הדיון ולצערי הרב זמננו תם.

טלי פלוסקוב: אני מציעה לעשות פגישת עבודה, לא ישיבת ועדה אלא פגישת עבודה פנימית שיהיו בפגישה הזאת נציג האוצר, נציג הביטוח הלאומי, נציג ההסתדרות, נציג המעסיקים, נציג המטפלים וכמובן אני גם אהיה שם, אם מי מחברי הכנסת ירצו, כמובן שנזמין אותם.

טלי פלוסקוב: אני רוצה ששם אנחנו באמת נעבור על כל ההצעות שהיו פה ונכין את ההמלצה של הוועדה, אבקש גם מהמנהלת לרכז את כל מה שנאמר פה ונאמרו כאן הרבה דברים, ונעלה אחד-אחד מה אפשרי מה לא אפשרי, מה צריך לעשות בשביל זה, ויש כאן הרבה רעיונות מצוינים, אני לא אחזור עליהם מחוסר הזמן.

טלי פלוסקוב: אני רק רוצה לומר לאנשים ששומעים אותנו ונמצאים איתנו בזום, ואני שוב פונה למטפלים ומטפלות היקרים, אני רוצה שתדעו, אתם כבר לא שקופים.

טלי פלוסקוב: אין מצב של שקופים.

טלי פלוסקוב: יש פה אנשים שיילחמו על זכויותיכם, אנחנו בשום אופן – ופה אדוני המנכ"ל הביטוח הלאומי – אנחנו בשום אופן לא רוצים לפגוע באזרחים הוותיקים שלנו שמקבלים שירותים אבל מצד אחר אנחנו צריכים לחזק ולהודות ולהוקיר את האנשים שנותנים להם מענה, אם לא הם, הם היו במצב אחר לגמרי.

טלי פלוסקוב: לגבי הגימלה הכספית, בוודאי ובוודאי, פה אני נוטה להסכים עם מה שאתה אומר, אני לא רוצה לסכן את הקשיש, חד משמעית.

טלי פלוסקוב: בוודאי שמי שמפחד וחושש, זכותו המלאה, אני רק רוצה שתבין שאני חושבת שיש ניצול לרעה של האופציה הזאת כי היא הופכת את כל המערך הסיעוד לשוק שחור.

טלי פלוסקוב: זה אני יודעת לא בגלל שקראתי איפה שהוא, אני יודעת את זה מהמקרים שיש לי, ואם תרצה אני אפתח לך אותם בפגישת העבודה שלנו.

טלי פלוסקוב: אז שוב, הדיון לא הסתיים, אני מאמינה שיהיה המשך לדיון הזה אבל לפני המשך הדיון בוועדה נעשה פגישת עבודה עם כל השותפים שביקשתי, ונדבר על כל הדברים האלה בחדר סגור.

טלי פלוסקוב: פגישת עבודה פנימית.

קריאה: טלי, מה עם המטופלים.

קריאה: גם לנו יש מה לומר, לא רק למטפלים.

טלי פלוסקוב: אמרתי שאנחנו רוצים לתת מקסימום שירות לאנשים שזקוקים - - -

קריאה: אבל יש להם מה לומר.

קריאה: לא נתת לי ביטוי.

טלי פלוסקוב: אני מתנצלת, שוב פעם, את רואה שאנחנו באיחור של 20 דקות, ואני מתנצלת, בדיון הבא אתחיל ממך.

טלי פלוסקוב: אני מבקשת ממנהלת הוועדה לרשום לי שבדיון הבא אתם תתחילו את הדיון.

טלי פלוסקוב: תודה רבה לכולם, אנחנו ממשיכים לעבוד, יהיה המשך לדיון.

טלי פלוסקוב: הישיבה נעולה.